Ra iTubutubu—Vakavulici Luvemu me Lomani Jiova | Vale ni Vakatawa Vulici\nNa Vale ni Vakatawa (iTabataba e Vulici) | Tiseba 2019\nWILIKA ENA VOSA Abua Acholi Afrikaans Aja Akha Albanian Altai Alur American Sign Language Amharic Amis Angolan Sign Language Arabic Argentinean Sign Language Armenian Armenian (West) Aukan Australian Sign Language Aymara Azerbaijani Azerbaijani (Cyrillic) Baoule Bashkir Bassa (Cameroon) Batak (Karo) Batak (Simalungun) Batak (Toba) Belize Kriol Bengali Biak Bicol Bislama Bolivian Sign Language Boulou Brazilian Sign Language British Sign Language Bulgarian Cakchiquel (Western) Cambodian Catalan Cebuano Changana (Mozambique) Chavacano Chichewa Chilean Sign Language Chin (Hakha) Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chinese Sign Language Chitonga Chitonga (Malawi) Chitonga (Zimbabwe) Chitumbuka Chiyao Chokwe Chol Chopi Chuabo Chuukese Chuvash Cibemba Cinyanja Colombian Sign Language Congolese Sign Language Costa Rican Sign Language Croatian Croatian Sign Language Cuban Sign Language Czech Czech Sign Language Damara Dangme Danish Digor Douala Drehu Dutch Ecuadorian Sign Language Edo Efik English Esan Estonian Ewe Fante Filipino Sign Language Finnish Finnish Sign Language Fon French French Sign Language Ga Garifuna Georgian German German Sign Language Gitonga Gokana Greek Greek Sign Language Greenlandic Guadeloupean Creole Guarani Guatemalan Sign Language Gujarati Gun Haitian Creole Hausa Hebrew Herero Hiligaynon Hindi Hiri Motu Hmong (White) Honduras Sign Language Hungarian Hungarian Sign Language Iban Ibanag Ibinda Icelandic Idoma Igbo Igede Iloko Indian Sign Language Indonesian Indonesian Sign Language Isoko Italian Italian Sign Language Japanese Japanese Sign Language Javanese Jula Kabiye Kabuverdianu Kachin Kannada Karen (S'gaw) Kazakh Kazakh (Arabic) Kekchi Kenyan Sign Language Khana Kikamba Kikaonde Kikongo Kiluba Kimbundu Kinyarwanda Kipende Kirghiz Kiribati Kirundi Kisi Kisonge Kongo Konkani (Roman) Korean Korean Sign Language Kurdish Kurmanji Kurdish Kurmanji (Caucasus) Kurdish Kurmanji (Cyrillic) Kwangali Kwanyama Kyangonde Lahu Laotian Latvian Lenje Lhukonzo Lingala Lithuanian Lomwe Low German Luganda Lunda Luo Luvale Macedonian Macua Makhuwa-Meetto Malagasy Malawi Sign Language Malay Malayalam Maltese Mam Mambwe-Lungu Mapudungun Marathi Marshallese Mauritian Creole Maya Mazatec (Huautla) Mbunda Mexican Sign Language Mingrelian Mixe (North Central) Mixtec (Guerrero) Mizo Mongolian Moore Motu Mozambican Sign Language Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Navajo Ndau Ndebele Ndebele (Zimbabwe) Ndonga Nepali Ngabere Ngangela Nias Nicaraguan Sign Language Nigerian Sign Language Niuean Norwegian Nyaneka Nyungwe Nzema Okpe Oromo Ossetian Otetela Palauan Panamanian Sign Language Pangasinan Papiamento (Curaçao) Paraguayan Sign Language Persian Peruvian Sign Language Pidgin (West Africa) Polish Polish Sign Language Ponapean Portuguese (Brazil) Portuguese (Portugal) Portuguese Sign Language Punjabi Quebec Sign Language Quechua (Ancash) Quechua (Ayacucho) Quechua (Bolivia) Quechua (Cuzco) Quiche Quichua (Chimborazo) Quichua (Imbabura) Rarotongan Romanian Romanian Sign Language Romany (Macedonia) Romany (Macedonia) Cyrillic Romany (Serbia) Romany (Southern Greece) Ronga Runyankore Russian Russian Sign Language Rutoro Salvadoran Sign Language Samoan Sangir Sango Saramaccan Sena Sepedi Sepulana Serbian (Cyrillic) Serbian (Roman) Sesotho (Lesotho) Sesotho (South Africa) Setswana Seychelles Creole Shona Sidama Silozi Sinhala Slovak Slovak Sign Language Slovenian Solomon Islands Pidgin South African Sign Language Spanish Spanish Sign Language Sranantongo Sunda Swahili Swahili (Congo) Swati Swedish Tagalog Tahitian Taiwanese Sign Language Tajiki Tamil Tarascan Tatar Telugu Tetun Dili Thai Thai Sign Language Tigrinya Tiv Tlapanec Tojolabal Tok Pisin Tongan Totonac Tshiluba Tshwa Tsonga Turkish Turkmen Tuvaluan Twi Tzeltal Tzotzil Uighur (Arabic) Uighur (Cyrillic) Ukrainian Umbundu Urdu Urhobo Uruund Uzbek Uzbek (Roman) Venda Venezuelan Sign Language Vietnamese Wallisian Waray-Waray Wayuunaiki Welsh Wolaita Xhosa Yapese Yoruba Zambian Sign Language Zande Zapotec (Isthmus) Zimbabwe Sign Language Zulu vakaViti\nULUTAGA NI VULI 52\nRa iTubutubu—Vakavulici Luvemu me Lomani Jiova\n“Na gone era isolisoli nei Jiova.”—SAME 127:3.\nSERE 134 Na Gone Era iSolisoli ni Kalou\n1. Na itavi cava e lesia o Jiova vei rau na itubutubu?\nNI BULI rau na imatai ni veiwatini o Jiova, e biuta vei rau na gagadre ni vakaluveni. Sa rauta me tukuna na iVolatabu: “Na gone era isolisoli nei Jiova.” (Same 127:3) Na cava na kena ibalebale? Vakasamataka mada ke dua nomu itokani voleka e kerei iko mo maroroya e dua na ilavo levu. Ena vakacava na nomu rai? De dua o na marau ni nuitaki iko. Ia o na rairai leqataka na sala me maroroi kina na ilavo qori. O Jiova tale ga na noda iTokani voleka duadua, e solia vei ira na itubutubu e dua na ka e talei sara mai na ilavo. E lesi rau me rau qarava na luvedrau, me rau vakadeitaka tale ga mera marau.\n2. Na taro cava eda na veivosakitaka?\n2 O cei me vakatulewataka vei rau na veiwatini me rau vakaluveni se kua, kei na gauna me rau vakaluveni kina? Na cava me rau cakava na itubutubu me marau kina na luvedrau? Meda dikeva mada e vica na ivakavuvuli vakaivolatabu mera vakatulewa kina vakayalomatua na veiwatini lotu vaKarisito.\nDOKA NODRAU VAKATULEWA NA VEIWATINI\n3. (a) O cei me vakatulewataka na nodrau vakaluveni na veiwatini? (b) Na ivakavuvuli vakaivolatabu cava mera nanuma tiko na lewenivuvale kei na itokani?\n3 Ena so na vanua, e namaki vei rau na veiwatini vou me rau vakaluveni totolo. De dua era dau usuraka na rai qori na lewenivuvale se so tale. E dua na tacida tagane mai Esia o Jethro, e kaya, “Ena ivavakoso, eso era vakaluveni era uqeti ira na veiwatini e sega na luvedra mera vakaluveni.” E kaya e dua tale na tacida mai Esia o Jeffrey, “Eso era kaya vei ira na veiwatini e sega na luvedra ni na sega ni dua ena qaravi ira nira qase mai.” Ia na vakatulewa me baleta na vakaluveni e nodrau sara ga na veiwatini. Qori na nodrau vakatulewa, na nodrau itavi. (Kala. 6:5, vmr.) E macala ga nira na vinakata na itokani kei na lewenivuvale me rau marau na veiwatini vou. Ia dua na ka meda nanuma tiko ni kena vakatulewataki na vakaluveni se sega e nodrau sara ga na veiwatini.—1 Ces. 4:11.\n4-5. Na ka bibi cava me rau veivosakitaka na veiwatini? Gauna cava ena vinaka me rau veivosakitaka kina? Vakamacalataka.\n4 Ke rau via vakaluveni na veiwatini, ena vinaka me rau veitalanoataka e rua na taro bibi: Kena imatai, ena gauna cava erau via vakaluveni kina? Kena ikarua, me vica na luvedrau? Gauna cava ena vinaka me rau veivosakitaka kina? Qori e rua na ka bibi me rau veivosakitaka.\n5 E laurai ni vinaka me rau veivosakitaka na veiwatini na ka e vauca na vakaluveni ni bera ni rau vakamau. Na vuna? E bibi me duavata na nodrau rai. E bibi tale ga me rau kila ke rau sa tu vakarau ena itavi qori. Eso na veiwatini era vakatulewataka mera qai vakaluveni ni oti toka e dua se rua na yabaki nodra vakawati, ni vinakati na gauna kei na igu ena itavi vakaitubutubu. Era nanuma mera matau mada ena bula vakawati, mera veivolekati tale ga.—Efeso 5:33.\n6. Na cava era vakatulewataka eso na veiwatini?\n6 Eso tale na lotu vaKarisito era vakatulewataka mera vakatotomuri ratou na tolu na luvei i Noa tagane kei na dui watidratou. E sega ni totolo na nodratou vakaluveni. (Vkte. 6:18; 9:18, 19; 10:1; 2 Pita 2:5) E vakatauvatana o Jisu na noda gauna kei na “siga i Noa.” E macala ga ni sa “duatani sara” na bula ena gauna qo ni “vakilai kina e levu na ka dredre.” (Maciu 24:37; 2 Tim. 3:1) Qori na vuna era vakatulewataka kina eso na veiwatini mera kua tu mada ni vakaluveni mera vakaitavi vakalevu ena cakacaka vakaitalatala.\nNi rau vakatulewataka na veiwatini yalomatua na vakaluveni se me vica na luvedrau, erau na ‘cakacakataka rawa na kena isau’ (Raica na parakaravu 7) *\n7. Ena yaga vakacava vei rau na veiwatini na Luke 14:28, 29 kei na Vosa Vakaibalebale 21:5?\n7 Ni rau vakatulewataka na veiwatini yalomatua na vakaluveni se me vica na luvedrau, erau na ‘cakacakataka rawa na kena isau.’ (Wilika Luke 14:28, 29.) E levu na itubutubu era vakadinata ni vinakati na ilavo, gauna kei na igu ena nodra qaravi na gone. E bibi gona vei rau na veiwatini me rau vakasamataka na taro qo: ‘Vakacava keirau na cakacaka ruarua me voli kina na ka ena yaga vakalevu e vale? Keirau kila na ka ena yaga dina e vale? Ke keirau cakacaka ruarua, o cei ena raici ratou na gone? O cei ena lewa na nodratou rai kei na itovo?’ O ira na veiwatini era veivosakitaka vinaka na taro qori, era muria na ka e tukuni ena Vosa Vakaibalebale 21:5.—Wilika.\nNa tagane vakawati dauloloma ena solia na nona vinaka taucoko me tokoni watina (Raica na parakaravu 8)\n8. Na ituvaki dredre cava mera namaka na veiwatini lotu vaKarisito? Cava ena cakava na tagane vakawati dauloloma?\n8 Ena vinakati na gauna kei na igu vei rau na itubutubu me rau qaravi luvedrau, e bibi dina qori vei ira na gone. Ke ra veitaravi na gone, ena sega ni rawarawa me rau kauaitaki ira yadua. Eso mada ga na veiwatini era kaya nira oca. De dua ena oca vakalevu o tina, ena rawa ni vakaleqa nona vuli vakataki koya, masu kei na nona vakaitavi vakalevu ena cakacaka vakavunau. Ena ka ni sasaga tale ga vua me vakarorogo vinaka ena gauna ni soqoni, me yaga vua. Na cava gona ena cakava na tagane vakawati dauloloma? Ena solia na nona vinaka taucoko me tokoni watina ena nodratou qaravi na gone e vale se gauna ni soqoni. Kena ivakaraitaki, ena rawa ni vukei watina ena cakacaka e vale. Ena saga vagumatua me yaga vei ratou kece na Sokalou Vakavuvale e veimacawa. Ena wasoma tale ga nona tomani ratou na nona vuvale ena cakacaka vakavunau.\nVAKAVULICI LUVEMU ME LOMANI JIOVA\n9-10. Na cava mera cakava na itubutubu mera vukei luvedra kina?\n9 Na cava eso na ka mera cakava na itubutubu mera vukei luvedra mera lomani Jiova? Era na taqomaki luvedra vakacava mai na veika ca? Qo eso na ka e rawa nira cakava na itubutubu.\n10 Kerea na veivuke i Jiova ena masu. Dikeva mada na ivakaraitaki nei Manoa kei watina, na itubutubu nei Samisoni. Na gauna e kila kina o Manoa ni na dua na luvedrau tagane, e cikevi Jiova me dusimaki koya ena sala me qarava kina na luvena.\n11. Me vaka e tukuni ena Dauveilewai 13:8, era na vakatotomuri Manoa vakacava na itubutubu?\n11 Erau vuli ena ivakaraitaki i Manoa o Nihad kei Alma, e Bosnia kei Herzegovina. Erau kaya: “Me vakataki Manoa, keirau cikevi Jiova me dusimaki keirau ena sala me keirau dua kina na itubutubu vinaka. E levu na sala e sauma kina o Jiova na neirau masu ni vakayagataka na iVolatabu, ivola vakaivolatabu, soqoni ni ivavakoso kei na soqo ni veiwasewase.”—Wilika Dauveilewai 13:8.\n12. Erau ivakaraitaki vinaka vakacava o Josefa kei Meri vei ratou na luvedrau?\n12 Mo ivakaraitaki vinaka. E bibi na ka o tukuna, ia na ka o cakava ena rawa ni uqeti ira vakalevu na luvemu. Eda rawa ni kaya ni rau ivakaraitaki vinaka sara o Josefa kei Meri vei ratou na luvedrau, wili kina o Jisu. O Josefa e cakacaka vakaukaua me tokona na nona vuvale, e uqeti ratou tale ga me ratou dau mareqeta na veika vakayalo. (Vkru. 4:9, 10) E sega ni tukuni ena Lawa me dau kauti iratou na nona vuvale o Josefa i Jerusalemi e “veiyabaki” ena soqo ni Lakosivia, ia e dau cakava ga qori. (Luke 2:41, 42) De dua era na kaya eso na tama ena gauna qori ni sa rui ilakolako balavu, e vakaoti gauna, e saulevu tale ga. Ia e laurai vei Josefa ni mareqeta vakalevu na veika vakayalo, e vakavulici ratou tale ga na luvena me ratou dau cakava qori. O Meri tale ga e kila vinaka na iVolatabu. E macala ga ni vakavulici ratou na luvena me ratou taleitaka na Vosa ni Kalou ena ka e tukuna kei na ka e cakava.\n13. Erau muria vakacava e dua na veiwatini na ivakaraitaki nei Josefa kei Meri?\n13 Erau via vakatotomuria tale ga na ivakaraitaki i Josefa kei Meri o Nihad kei Alma, rau sa cavuti mai cake. E yaga vakacava qori me rau susuga na luvedrau tagane me lomani Jiova, me qaravi koya tale ga? Erau kaya, “Ena neirau ivakarau ni bula, keirau via vakaraitaka sara ga vei luvei keirau tagane ni vinaka duadua na muri ni ivakavuvuli i Jiova.” E kaya o Nihad, “Me raica o luvemu ni o vakaraitaka tiko na ivakarau ni bula o vinakata me muria.”\n14. Na cava mera kila kina na itubutubu na ilala i luvedra?\n14 Vukei luvemu me digia vinaka na nona ilala. Me rau kila ruarua o tama kei tina na nodra ilala na luvedrau, kei na ka era dau cakava. Qo e okati kina na nodra ilala ena sala ni veikilai ena Internet, o cei tale ga era dau veiqiriti. Na vuna? Ni o ira na itokani qori era na uqeta na rai kei na itovo i luvedrau.—1 Kor. 15:33.\n15. Ena yaga vakacava vei ira na itubutubu na ivakaraitaki nei Jessie?\n15 Na cava mera cakava na itubutubu ke lailai ga na ka era kila me baleta na kompiuta kei na talevoni? E kaya e dua na tama mai na Yatu Filipaini, o Jessie: “Keirau sega ni kila vinaka sara kei watiqu na iyaya vakalivaliva. Ia e sega ni tarova na neirau vakavulici ratou na gone ena kena rerevaki.” E sega ni vakatabui ratou na luvena o Jessie ena vakayagataki ni yaya vakalivaliva ni sega ni kila. E vakamacalataka: “Au uqeti ratou na gone me ratou vakayagataka na iyaya vakalivaliva me ratou vulica kina e dua na vosa vou, vakavakarau ena soqoni, me ratou wilika tale ga e veisiga na iVolatabu.” Ke o itubutubu, vakacava o sa wilika, o veivosakitaka tale ga kei ratou na luvemu na ivakasala yaga ena iwasewase “iTabagone” ena jw.org® me baleta na vakauitukutuku ena talevoni kei na biu itaba ena Internet? Dou sa sarava, veivosakitaka tale ga na vidio E Lewai Iko na iYaya Vakalivaliva?, kei na Qaqarauni ni o Vakailala ena Internet? * Ena yaga vakalevu na vidio qori mo vakavulici ratou kina na luvemu ena sala me ratou vakayagataka kina vakayalomatua na iyaya vakalivaliva.—Vkai. 13:20.\n16. Na cava era cakava e levu na itubutubu? E yaga vakacava?\n16 Era sasagataka e levu na itubutubu mera vakailala na luvedra kei ira na tacida ivakaraitaki vinaka ena ivavakoso. Kena ivakaraitaki e dua na veiwatini mai Côte d’Ivoire o N’Déni kei Bomine, erau dau vakaicilitaka vakalevu na ivakatawa ni tabacakacaka. E kaya o N’Déni: “Qori e uqeti luvei keirau tagane. E tekivu painia sara, ena gauna qo sa veisosomitaki tiko vei ira na ivakatawa ni tabacakacaka.” Vakacava o rawa ni cakava tale ga eso na ka va qori mera vakailala vinaka kina na luvemu?\n17-18. Na gauna cava mera tekivu vakavulici luvedra kina na itubutubu?\n17 Me tekivu totolo na nomu veivakavulici. Ni totolo nodra vakavulici luvedra na itubutubu, ena vakilai na kena yaga. (Vkai. 22:6) Dikeva mada na ivakaraitaki nei Timoci, e tomani Paula ena gauna sa cauravou kina. Ni se “gone dramidrami,” e vakavulici koya o Unaisi na tinana kei Loi na buna.—2 Tim. 1:5; 3:15.\n18 Dua tale na veiwatini mai Côte d’Ivoire, o Jean-Claude kei Peace, erau qarava rawa e ono na luvedrau me ratou lomani Jiova, me ratou qaravi koya tale ga. Na cava e vukei rau? Rau vakatotomuria na nodrau ivakaraitaki o Unaisi kei Loi. Erau kaya na veiwatini: “Keirau tugana na Vosa ni Kalou vei ratou na gone ni ratou se gone dramidrami, ni ratou se qai sucu ga.”—Vkru. 6:6, 7.\n19. Ni tukuni mo “tugana” na Vosa i Jiova vei luvemu, na cava na kena ibalebale?\n19 Ni tukuni mo “tugana” na Vosa i Jiova vei luvemu, na cava na kena ibalebale? Na vosa “tugana” e kena ibalebale “me vakavulici, me tokaruataki wasoma.” Mera cakava qori na itubutubu, e vinakati mera vakayagataka wasoma na nodra gauna vei luvedra. Eso na gauna, e rawa ni vakacudrui ira na itubutubu ni vuki tukuni na ka vei ira na gone. Ia mera raica qori ni dua na sala mera vukei luvedra kina mera kila na Vosa ni Kalou, mera muria tale ga.\nE bibi mera kila na itubutubu na sala mera vakavulici yadudua kina na luvedra (Raica na parakaravu 20) *\n20. E yaga vakacava na Same 127:4 ena nodra susugi na gone? Vakamacalataka.\n20 Kilai luvemu vinaka. Na Same 127 e vakatauvatani ira na gone kei na gasau. (Wilika Same 127:4.) E duidui na ka e caka mai kina na gasau, e duidui na kedra balavu. Era duidui tale ga va qori na gone. E bibi gona mera kila na itubutubu na sala mera vakavulici ira yadudua kina na luvedra. E dua na veiwatini mai Isireli erau tuberi luvedrau me rau qaravi Jiova. Erau cakava vakacava? Rau kaya: “Keirau vakavulici rau yadudua ena iVolatabu.” Ia ena vakatau vei ira na ulunivuvale yadua ke veiganiti na iwalewale ni vuli qori, ke rawa ni muri se sega.\nENA VUKEI IKO O JIOVA\n21. Ena tokoni ira vakacava na itubutubu o Jiova?\n21 Eso na gauna, era na rairai nanuma na itubutubu ni sa rui dredre na nodra itavi ni veivakavulici. Ia era isolisoli nei Jiova na gone. Ena tokoni ira tu ga na itubutubu o Jiova. E yalorawarawa me rogoca na nodra masu. Ena sauma na nodra masu ni vakayagataka na iVolatabu, na ivola vakaivolatabu, na nodra ivakaraitaki tale ga kei na nodra ivakasala na itubutubu yalomatua ena ivavakoso.\n22. Na ka vinaka cava e rawa nira solia na itubutubu vei luvedra?\n22 E dau tukuni ni taura e 20 na yabaki me susugi e dua na gone, ia ena sega ni oti na nodra itavi na itubutubu. E levu na ka vinaka e rawa nira solia na itubutubu vei luvedra, e okati kina na nodra loloma, gauna, kei na nodra veivakavulici ena iVolatabu. Era duidui na gone, e duidui tale ga na sala era na ciqoma kina na veivakavulici. Ia levu na gone e lomani Jiova na nodra itubutubu era duavata kei na ka e kaya e dua na tacida yalewa mai Esia o Joanna Mae: “Niu vakasamataka lesu na nodrau veivakavulici na noqu itubutubu, au vakavinavinakataka na nodrau veituberi kei na nodrau vakavulici au meu lomani Jiova. Erau sega wale ga ni vakavuna noqu sucu mai, ia rau vukei au me vakainaki na noqu bula.” (Vkai. 23:24, 25) Qori tale ga na ka era vakila e levu na lotu Vakarisito nikua.\nNa cava me kua ni usuraki kina vei rau na veiwatini na vakaluveni?\nNa cava me rau vakasamataka na veiwatini ni rau vakatulewataka na vakaluveni?\nEra na vakavulici luvedra vakacava na itubutubu mera lomani Jiova?\nSERE 59 Vakacaucautaki Ja\n^ para. 5 Vakacava e dodonu me rau vakaluveni na veiwatini? Ke rau via vakaluveni, me vica? Erau na vakavulici luvedrau vakacava me lomani Jiova, me qaravi koya tale ga? Ena vakamacalataki ena ulutaga qo eso na ivakaraitaki ena gauna qo kei na ivakavuvuli vakaivolatabu meda sauma kina na taro qori.\n^ para. 15 Raica tale ga na ivola Questions Young People Ask—Answers That Work, Volume 1, wase 36, kei na Volume 2, wase 11.\n^ para. 60 IVAKAMACALA NI IYALOYALO: Rau veitalanoataka tiko na veiwatini lotu vaKarisito qo me rau vakaluveni se kua, rau vakasamataka tale ga na marau kei na itavi ena kauta mai.\n^ para. 64 IVAKAMACALA NI IYALOYALO: Erau vakavulici yadudua na gone qo ni duidui na nodrau yabaki kei na ka erau rawata.\nw19 Tiseba t. 22-27\nMe Tiko na Gauna ni Cakacaka kei na Vakacegu\nE Vakarautaka o Jiova na Veisereki\nO Kilai Jiova Vinaka?\n“Ni Vakavinavinakataka na ka Kece”\niDusidusi ni Vale ni Vakatawa kei na Yadra! 2019\nText Sala me download kina na ka e tabaki NA VALE NI VAKATAWA (ITABATABA E VULICI) Tiseba 2019\nNA VALE NI VAKATAWA (ITABATABA E VULICI) Tiseba 2019


NA LAKO YANI 25 FOV - A sa vosa vei Mosese ko Jiova, ka - Bible Search\nNA LAKO YANI 24 NA LAKO YANI 26\nNA LAKO YANI 25\nAi vakaro me caka na vale tabu, kei na kenai yaya.\n1A sa vosa vei Mosese ko Jiova, ka kaya, 2Mo vosa vei ira na Isireli, me ra cakai solisoli vei au: dou taura nai solisoli me noqu mai vua na tamata yadua sa uqeti koya kina na lomana. 3Ia oqo nai solisoli mo dou taura maivei ira; a koula, kei na siliva, kei na parasa, 4kei na ka pelu, ka lokaloka, ka kulakula, kei na lineni matailalai, kei na vutika ni me, 5kei na kuli ni sipi-tagane sa somoti damudamu, kei na kuli ni babale, kei na kau sitimi, 6na waiwai ni cina, nai saluaki ni waiwai mei lumu, kei na kau boi vinaka me vakamai; 7na vatu onikisa, kei na vatu me vono kina na efoti, kei nai taube.\n8Ia me ra cakava e dua na vale tabu me noqu, me'u tiko kina e na kedra maliwa. 9Me vaka na ka kecega ka'u sa vakatakila vei iko, me vaka nai vakatakarakara ni vale ni kalou, kei nai vakatakarakara ni kenai yaya kecega, dou cakava vakakina.\n10Me ra cakava talega e dua na kato e na kau sitimi: me rua na kiupiti kei na afa kiupiti na kena balavu, ka dua na kiupiti kei na afa kiupiti na kena raraba, ka dua na kiupiti kei na afa kiupiti na kena cecere. 11Ia mo botana e na koula dina, mo botana eloma e taudaku talega, ia mo cakava e dua na batina e cake e na koula me volita. 12Ia mo vakawaicalataka na koula me caka kina e va na kena mama, ka vakota ki na kena tutuna e va; e rua na mama e na dua na yasana, ka rua na mama e na yasana kadua. 13Mo cakava talega eso nai vua ena kau sitimi, ka botana e na koula. 14Mo qai daramaka nai vua ki na mama e na yasa ni kato ruarua, me colati kina na kato. 15Me tiko ga nai vua e na mama ni kato: me kakua ni ucu tani maikina. 16Ia mo virinoca ki loma ni kato na vunau ka'u na solia vei iko.\n17Mo cakava talega e dua nai cabocabo-ni-bulubulu e na koula dina: me rua na kiupiti kei na afa kiupiti na kena balavu, ka dua na kiupiti kei na afa kiupiti na kena raraba. 18Mo cakava e rua na jerupi koula, e na koula sa lautuki, me tu e na muana ruarua ni cabocabo-ni-bulubulu: 19Ia mo cakava e dua na jerupi me tu e na dua na muana kei na jerupi kadua e na muana kadua: ia na uma taucoko me caka kina nai cabocabo-ni-bulubulu kei na jerupi ruarua, e na muana ruarua. 20Ia na jerupi, me rau vakatetaba tiko e cake, me ubia nai cabocabo-ni-bulubulu e na tabadrau; ia me rau veiqaravi tu; me qarava talega nai cabocabo-ni-bulubulu na matadrau na jerupi. 21Mo qai vakataqara nai cabocabo-ni-bulubulu e na dela ni kato; ia mo virinoca ki loma ni kato na vunau ka'u na solia vei iko. 22Ia ka'u na tavaki iko maikeri, ka veivosaki kei iko mai na dela ni cabocabo-ni-bulubulu, mai na maliwa ni jerupi ruarua sa tu e dela ni kato ni vunau, e na ka kecega ka'u na vunautaka vei iko mo tukuna vei ira na Isireli.\n23Mo cakava talega e dua na tepeli e na kau sitimi: me rua na kiupiti na kena balavu, ka dua na kiupiti na kena raraba, ka dua na kiupiti kei na afa kiupiti na kena cecere: 24ia mo botana e na koula dina, ka cakava kina e dua na batina koula e cake me volita. 25Mo cakava talega e dua na belena, me raba ni liga na kena raraba me volita, ia mo cakava ki na belena e dua na batina koula me volita. 26Ia mo cakava e va na kena mama koula, ka vakota na mama ki na tutuna vava sa tu e na yavana vava. 27Me ra donuya na belena na mama, mei daradara ni vua, me colati kina na tepeli. 28Ia mo cakava nai vua e na kau sitimi, ka botana e na koula, me colati kina na tepeli. 29Ia mo cakava na kena dari, kei na kenai taki, kei na kena bilo, kei na kena sedre, me livilivi kina; mo cakava e na koula dina. 30Ia mo tauca ki na tepeli na madrai dauraici me tu e mataqu e na veisiga.\n31Mo cakava talega e dua nai tutu-ni-cina e na koula dina sa lautuki; na tolona, kei na tabana, na kena bilo lalai, na kena pomekaraneti, kei na kena se-ni-kau, ia me uma taucoko me caka kina: 32kei na tabana e ono me lako mai na yasana ruarua; e tolu na taba ni tutu-ni-cina mai na yasana e dua, ka tolu na taba ni tutu-ni-cina mai na yasana kadua: 33e tolu na bilo me vaka na se ni amodi, ka dua na pomekaraneti, ka dua na se-ni-kau, e na tabana e dua; ka tolu na bilo me vaka na amodi, ka dua na pomekaraneti, ka dua na se-ni-kau, e na tabana kadua: me vakakina e na tabana e ono sa tete yani mai nai tutu-ni-cina. 34Ia e nai tutu-ni-cina me va na bilo sa vaka na se ni amodi, na nodratou pomekaraneti, kei na nodratou se-ni-kau. 35Ia me dua na pomekaraneti e ruku ni tabana e rua, ka dua na pomekaraneti e ruku ni tabana e rua, ka dua na pomekaraneti e ruku ni tabana e rua, me rauta na tabana e ono sa tete yani mai nai tutu-ni-cina. 36Me caka e na ka e dua na kedrai ukuuku mokimokiti kei na tabadra: o koya taucoko ena dua bauga na tiki ni koula dina sa lautuki. 37Ia mo cakava na kena cina me vitu: ia me ra tutuvaka na kena cina, me vakararamataka na kena yasana. 38Kei na kenai koti-ni-cina, kei na kena dari ni de-ni-cina, me koula dina. 39Me caka oqo, kei nai yaya kecega oqo, e na dua na taledi koula dina.\n40Ia mo cakava dina sara me vaka na kedrai vakatakarakara ka vakatakilai vei iko mai na ulu-ni-vanua.


E dua mada ga na ivakaraitaki ni nodra cau cecere sara sa ikoya ena cakacaka ni kaulotu. A vakayacori rawa na kena tubu cake vakalevu na Lotu taumada ena vukudra ga na tagane yalodina era a lomasoli me ra biuta na nodra dui matavuvale ka ra gole ki na veivanua tawakilai ka laki sotava na ituvaki ca kei na dredre me ra vakavulica ga na kosipeli. Ia, era sa kila vakavinaka tu na tagane oqo ni ra sega ni rawata na nodra cakacaka oqo ke sega na taucoko ni nodra vakabauta kei na nodra veitokani na marama ena nodra bula, era qarava na nodra itikotiko kei na bisinisi ka rawa ilavo me baleta na nodra matavuvale kei ira na daukaulotu. Era veiqaravi talega na marama kivei ira e udolu na curuvou era sa mai vakaitikotiko vata. Era vakayagataki ira vakatitobu


Wordplanet: Veikidavaki Kei Na Vakabula Vei Ira Sa Digitaki - Nai Votavota Vakalomalagi - Bula Ena Mata Ni Kalou Na Tamada - Na Vosa Ni Kalou E Tudei - Holy Bible - New Testament / 1Peter-1 Exortations\n1 Pita 1 1 Oi au o Pita nai apositoloi Jisu Karisito, kivei ira sa nona na Kalou ka ra dui veilakoyaki tu ki Ponito, ki Kalatia, ki Kapatosia, ki Esia kei Picinia.\n1 Pita 2 1 O koya oqo, mo dou biuta tani na lomaca kecega na veivakaisini, na daulawaki, na yalovuvu kei na vosa dukadukali mai na gusumudou.\n2 Ka mo dou vaka na gone se qai sucu, ena nomudou gadreva na vosa bula, me vaka na wai ni sucu dina, mo dou tubu cake kina,\n3 Dou na qai kila dina kina na kena talei na loloma ni Kalou.\n4 Dou lako mai vei Koya na Vatu bula, ka era a cati koya na tamata, ia sa digitaki Koya na Kalou me talei dina sara,\n5 Oi kemudou talega, na vei vatu bula, dou a tara cake mo dou vale vakayalo, ka me mata bete yalosavasava, ka mo dou dau cabora nai soro vakayalo sa vinakata na Kalou ena vuku i Jisu Karisito.\n6 O koya ka sa tu talega ena i volatabu, raica, Au sa vakadabera mai Saioni na vatu ni yavu ena tutu ni vale, sa digitaki, ka talei, o koya ena vakabauti Koya ena sega vakadua ni na vakamaduataki."\n7 O koya oqo, vei kemudou sa vakabauta, ena talei sara o koya; ia vei ira sa sega ni vakabauta, "na vatu era a biuta o ira na matai ni vale sa yaco me kenai vakadei ena tutu ni vale,"\n8 Kei "Na vatu era sa tarabe kina Kei na vatu qiwa era sa bale kina." Era tarabe, ni ra talaidredre kina vosa ni Kalou, Ni ra sa nakita vaka kina.\n9 Ia, oi kemudou nai tabatamata digitaki, a mata bete vakaturaga, a matanitu yalosavasava, oi kemudou na nona ka vakamareqeti na Kalou, ka mo dou vakaraitaka na nomudou vakavinavinakataki Koya, ena Nona a kauti kemudou tani mai ena butobuto ka vakatikori kemudou ena raramasese ka i qoroqoro.\n10 Oi kemudou dou a sega tu ni nona na Kalou, ia oqo dou sa luve ni Kalou, dou a sega ni vakila tu na loloma ia oqo dou sa kila sara ga na titobu ni loloma.\n11 Oi kemudou sa lomani, au sa vakamamasu vei kemudou oi kemudou sa nona na Kalou, mo dou maroroi kemudou mai na gagadre ca ni yago sa veimecaki kei na yalo,\n12 Ka me uasivi na nomudou i valavala ena kedra maliwa na sega ni lotu, ni ra via vosataka e dua na ka ca baleti kemudou, ena sega ni rawa, ka ni ra raica sara tu ga na uasivi ni bula dou bulataka, ena ka oqori era na vakarokorokotaka kina na Kalou.\n13 Dou talairawarawa kina i lesilesi kecega ni tamata ena vuku ni Turaga, se vua na tui o koya sa cecere sara nona lewa,\n14 Se vei ira na liuliu ni matanitu, se vei ira mada ga era talai mai mera mai veivesuki ena vuku ni cala, me ra vakavinavinakataki ni ra cakava tiko na cakacaka vinaka.\n15 Sai koya oqo na loma ni Kalou, meda dau caka vinaka tikoga, ka me rawa ni sogota kina na nona vosa vakalialia na tamata lialia â€“\n16 Ni dou sa galala, dou kakua ni vunitaki kemudou ena nomudou galala, ia dou bula me vaka na tamata ni Kalou.\n17 Dou rokova na tamata kecega. Lomani ira na veiwekani. Dou rerevaka na Kalou ka doka na Tui.\n18 Oi kemudou na tamata lotu, dou talairawarawa vei ira na nomudou turaga ena rere, ka sega vei ira ga na turaga vinaka, se turaga yalo malumalumu, vei ira talega na turaga e voravora nona veiliutaki.\n19 Ni sa uasivi sara na bula me vaka oqo, ka sa vosota na rarawa ni sa vakararawataki vaka sega dodonu, ka ni vinakata me toso vua na Kalou.\n20 A ka vinaka cava dou na rawata, kevaka mo dou mokulaki ena nomudou cala, ka dou qai vosota? Ia ni dou cakava na ka vinaka, dou qai vakararawataki, ni dou vosota, ena saumi kemudou kina na Kalou.\n21 Ena ka sara ga oqori dou kacivi kina, baleti Karisito sa mai vosota na rarawa ena vukuda, ka laiva mai vei keda e dua nai vakarau ni bula me rawa ni da muria na mawe ni yavana.\n22 Ni sa sega ni kitaka e dua nai valavala ca, ka sa sega ni vosa veicavilaki na gusuna.\n23 Ni sa vakalialiai, e sega ni via sauma lesu; Ni sa kune ka rarawa, e sega ni vosa kudrukudru, Ia sa soli Koya taucoko ga vei koya sa ia na lewa dodonu;\n24 O koya sara ga e colata na noda i valavala ca me tau ena yagona kina kauveilatai; Me rawa kina vei keda ni da a mate tu ena vuku ni valavala ca, meda bula vua na Kalou, ia na we ni kena kuita eda sa mai vakabulai kina.\n25 Ni dou sa vakataki ira na sipi sa lako sese, ia oqo dou sa lesu tale vei Koya nai vakatawa o Koya ka dau tiko ena yalomudou.\n1 Pita 3 1 Oi kemudou na yalewa dou vakamalumalumutaki kemudou vua na watimudou, ka ni so era sega ni lotu, na nodra na lotu e sega ni vinakati kina na nomu vosa, ia na nomu i valavala ga.\n2 Era na raica tiko nomudou i valavala kei na nomudou yalo lokomi.\n3 Dou kua ni ukutaki kemudou vakalevu e taudaku â€“ talitali na drau ni ulu, nai ukuuku koula, se daramaka nai sulu ni veitemaki â€“\n4 Me bibi ga na yalomudou, dina ni sega ni laurai, na kemudou totoka ni dou vakaiyautaki kemudou ena yalo malua, na yalomalumalumu, na bula oqo sa dau taleitaka na Turaga.\n5 Era sa dau vaka talega kina o ira na yalewa yalosavasava ena gauna e liu, era sauni ira tu vakavinaka, ka salavata na nodra vakamalumalumutaki ira vei ira na watidra; kei na nodra rerevaka tiko na Kalou.\n6 Me vakataki Sera ena nona dokai Eparama, ka dau kacivi koya noqu turaga, sai kemudou na nodrau kawa, mo dou dau caka vinaka, ka sega ni rerevaka e dua na ka e dauveivakarerei.\n7 Oi kemudou talega na tagane vakawati, dou tiko vata kei na watimudou ena bula ni veirogorogoci, dou dau doka na watimudou, ni sa ka malumalumu sara o koya, ni dou sa tautauvata kecega ena mata ni Turaga, me kua ni drau dau tarova na nomudrau masu vata. Kacivi Ki Na Veivakalouvinakataki\n8 Na kenai otioti, vei kemudou kece me tautauvata na nomudou vakasama, ka dou veilomani vakai kemudou; ka dou veilomani sara ga me vaka na veitacini, ka dou dau yalovinaka, ka dau veiciqomi;\n9 Dou kakua ni dau sauma na ca kina ca, se mo dou veivakasesewani ena vuku ni veivakasesewani, ia mo dou dau vakadrodroya tikoga na veivakalouvinakataki ni dou sa kacivi me vaka kina, mo dou na taukena kina nai votavota ni veivakalouvinakataki.\n10 O koya, "Sa vinakata na bula Ka me raica na veisiga vinaka, Me tarova na yamena mai na ca, Kei na gusuna, me kua ni vosataka na veivakaisini.\n11 Me lesu tani mai o koya ena ca ka kitaka na ka vinaka; Me vakasaqara vagumatua na vakacegu ka muria sara.\n12 Ni matana na Turaga sa rai matua tikoga vei ira na yalododonu, Ka sa dautadola tu ga na daligana me rogoca na nodra masu; Ia o ira nai valavala ca sa cata sara ga na Turaga me dau raici ira."\n13 O cei me na vakacacani kemudou ni dou sa bulataka tiko na ka vinaka?\n14 Ia kevaka dou sa vakararawataki ena vuku ni bula dodonu, dou kua ni leqa, dou na kalouvinaka kina. "Dou kua ni taqaya ena nodra vei vaka rerei, se mo dou druka kina."\n15 Ia dou qarauna na yalomudou ni sa i tikotiko ni Kalou o Jiova, ka mo dou tu vakarau me sauma na vei taro ena tarogi yani vei kemudou, baleta nai nuinui dou sa vakanuinui tiko kina, ena rere kei na yalomalumalumu.\n16 Me vinaka na nomudou lewa e loma, ni ra na dusi kemudou ni dou tamata ca, ka me qai yaco ga mera na madua mai.\n17 E vinaka cake, mo dou vakacacani ena lewa ni Kalou, ka e ca sara ke dou cakava na veika ca.\n18 Sa vakararawataki oti o Karisito ena vuku ni valavala ca, o koya na yalododonu ena vuku ni sega ni yalododonu; me tuberi keda lesu vua na Kalou, ni sa vakamatei na yagona, ia sa bula na yalona.\n19 O koya talega sa lako ka laki vunau vei ira na yalo era vesuki tu ena vale ni veivesu â€“\n20 Ena gauna e liu e levu na talaidredre, ka ni sa waraki ira tiko na Kalou mera veivutuni, ni taya tiko na waqa o Noa; a qai lewe vica sara e vakabulai, oiratou ga na vuvale nei Noa, mai na veivakamatei ni wai.\n21 E dua talega na vakatautauvata ni veivakabulai na papitaiso (na papitaiso e sega ni kena kau tani na i valavala ca mai na yagoda, ia ena noda vakaraitaka ga i vuravura na veivakasavasavataki e vakayacora na Kalou ena noda bula e loma), e na kaukauwa ni tucake tale i Jisu Karisito.\n22 A sa lako cake ki lomalagi ka la'ki tiko ena liga i matau ni Kalou, ka sa lewa tu o Koya na kaukauwa ni agilosi, kei na nodra kaukauwa o ira era lewa tu na veiyasana vakalomalagi.\n1 Pita 4 1 O koya oqo, ni sa vakararawataki o Karisito ena vuku ni noda i valavala ca, vei keda me dei tiko ena noda vakasama, o koya e vakararawataki ena yagona, ka e sega vua nai valavala ca.\n2 E sega ni mai bula tiko o koya e vuravura ena nona bula taucoko, me baleta na gagadre ca ka tu vei keda na tamata, ia ena vuku ga ni lewa ni Kalou.\n3 Vei keda, eda a bula tu mai ena dua na gauna ena bula vakasisila ka tekivu sara mai vei ira noda qase â€“ eda a dauvakacaca, dau gagadre ca, dau mateni, dau veivala, dau marau vakalialia, dau qarava na ka buli.\n4 Na ka oqo, era vosavakacacataki kemudou kina, ni ra sega ni raica mo dou bulataka na bula era vakayacora tiko.\n5 Ka era na tu taucoko, ena matai Koya ena lewai ira na bula kei ira na mate, ka mera na vakatusai ira vua.\n6 Ena vuku ni ka oqo, ea laki vunautaki kina nai tukutuku vinaka vei ira na mate, ni ra na lewai talega ena vuku ni nodra i valavala; ka tautauvata kei ira na bula tiko, ia mera bula vua na Kalou ena yalodra.\n7 Ia sa voleka sara nai vakataotioti; o koya mo dou gumatua sara ka dau yadrava na masumasu.\n8 Na ka kece, me kua ni guilecavi mo dou dau veilomani vakaikemudou, "ni sa ubia na levu ni valavala ca na loloma."\n9 Dou dau loma vinaka, ka me kakua ni dou dau veikaseti vakai kemudou.\n10 Me vaka dou sa dui ciqoma nai solisoli, dou vakayagataka sara vei kemudou, me vaka na dauveiqaravi vinaka ni kila tiko na loloma ni Kalou.\n11 Kevaka e dua me vosa, me vosa mai ena vosa ni Kalou. Kevaka e dua sa via cakava na cakacaka, me kitaka sara ena kaukauwa ni Kalou sa sovaraki mai, na veika kece me rokovi na Kalou, ena vuku i Jisu Karisito, o koya sa dodonu me nona na vakarokoroko kei na lewa ena gauna kecega ka sega ni mudu. Emeni.\n12 Vei kemudou sa lomani, dou kakua ni leqa taka na kaukauwa ni veivakacacani vei kemudou, me vaka dou sa vakadinadinataka tiko oqori;\n13 Ia ka mo dou reki ga, ni dou sa vakaitavi vata kei Karisito ena vakacacani, ni na vakaraitaki mai na nona i ukuuku vei kemudou, dou na qai reki vakalevu sara kina.\n14 Kevaka dou sa vakacacani ena vuku i Karisito, dou sa kalouvinaka kina, ni sa tiko vei kemudou na yalo e uasivi, ka yalo ni Kalou. Na ka era cakava era vosavakacacataki Koya, io vei kemudou me vakarokorokotaki tikoga o Koya.\n15 Me kakua ni dua vei kemudou, me laba, se butako, se vakarau kaukauwa, se me la'ki lewa tale e dua na bula ni dua na tamata.\n16 Kevaka e dua sa yaco vua na ka rarawa e vinaka mo vakararawataki ena vuku i Karisito, kakua ni madua kina; mo vosota ga, me rawa ni vakarokorokotaki kina na Kalou.\n17 Ni na yaco mai na gauna, me tekivu kina na veilewai ena vale ni Kalou; kevaka me sa vakayacori vei keda, cava na nodra i tinitini o ira era sega ni via rogoca na vosa ni Kalou?\n18 Vakacava mada "Kevaka sa rui savasava sivia na tamata lotu, Me ra na qai bula vakaevei na sega ni lotu, kei ira nai valavala ca?"\n19 O koya oqo, o ira kece era vakacacani ni ra caka vinaka tiko, me vaka na lewa ni Kalou, me ra solia taucoko na yalodra vua na dauveibuli, ena nona yalodina vei ira kecega.\n1 Pita 5 1 Au sa kerea vakabibi vei ira na qase ni lotu era tiko vei kemudou, ni'u qase ni lotu talega oi au, kau sa tu kina oqo, me'u vakadinadina bula ena vuku ni nona vakacacani o Karisito, ni'u na vakaivotavota talega ena nona i ukuuku ena siga ena vakatakilai mai kina.\n2 Dou vakania na qele ni sipi ni Kalou era sa tiko kei kemudou, ka dou maroroi ira ni dou qaravi ira tiko, ka sega ena vuturi, ia ena yalo e taleitaka, ka sega ni sega ga kina nomudou taga, ia me lala talega kina nomudou taga.\n3 Dou kakua ni via boso ni cakacaka vei ira dou liutaka tiko, ia dou i vakarau vei ira na qele ni sipi;\n4 Ni na rairai mai nai vakatawa levu, ena qai mai soli kina vei kemudou na i sala vakaiukuuku ka sega ni takali rawa na kena serau.\n5 Vei kemudou na cauravou, dou vakarorogo vei ira nomudou qase, io, mo dou veirogorogoci vakai kemudou, ka dou vakasulumi kemudou ena yalo malumalumu, ni sa "Dau vorati ira na viavialevu na Kalou, Ia sa dau lomani ira na yalomalua."\n6 O koya oqo mo dou qai vakamalumalumutaki kemudou ena ruku ni liga kaukauwa ni Kalou, ena qai laveti kemudou cake o Koya ena nona gauna ga.\n7 Dou vakataqara vua nomudou leqa kecega, ni sa daunanumi kemudou o Koya.\n8 Dou tu vakarau, ka yadra tiko; ni sa veilakoyaki voli na kemudou meca na tevoro, me vaka na laione sa tagi vakadomoilevu, ni vakasaqara tiko na kena.\n9 Dou vorati koya, ka me tudei nomudou vakabauta, ka mo dou kila ni sega ni o kemudou ga, dou sotava tiko na veivakacacani, o ira talega na wekamudou era tu ena veiyasai vuravura eso.\n10 Ia me nomudou na loloma ni Kalou, o koya sa kacivi keda ena nona bula vakai serau, ena vuku i Jisu Karisito, ena nomudou vosota vakalekaleka wale sara, me rawa ni dou vakataucokotaki, vakadeitaki, vakaukauwataki ka vakavinakataki.\n11 Me Nona tikoga na lagilagi, kei na lewa ena veigauna kecega me sega ni mudu. Emeni.\n12 O Silivenuse, o koya na wekada yalodina me vaka noqu kilai koya, au sa vola ka vakamacalataka yani me kauta yani vei kemudou, mo dou vakayacora ka vakaraitaka, na dina ni Kalou, kei na Nona loloma dou bula tiko kina.\n13 Sa loloma yani vei kemudou nai soqosoqo lotu mai Papiloni, o koya dou sa veiwekani vata; ka vaka\n14 talega kina o Marika na luvequ. Dou dui veireguci vakai kemudou ena i regu ni loloma, ka me nomudou kece na vakacegu vei kemudou sa tu vata kei Jisu Karisito. Emeni.


iTalanoa ni Nona Bula: O Melita Jaracz | Vulici\nWILIKA ENA VOSA Albanian Amharic Arabic Armenian Armenian (West) Aymara Azerbaijani Azerbaijani (Cyrillic) Bengali Bicol Bulgarian Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga (Malawi) Chitumbuka Chuvash Croatian Czech Danish Dutch Efik English Estonian Finnish French Georgian German Greek Guarani Gujarati Gun Haitian Creole Hausa Hebrew Hiligaynon Hindi Hiri Motu Hungarian Icelandic Igbo Iloko Indonesian Isoko Italian Japanese Kamba Kannada Kazakh Kikuyu Kinyarwanda Kirghiz Kiribati Kirundi Korean Latvian Lithuanian Luganda Luo Macedonian Malagasy Malay Malayalam Marathi Mauritian Creole Maya Mongolian Nepali Norwegian Oromo Ossetian Pangasinan Papiamento (Aruba) Papiamento (Curaçao) Persian Polish Portuguese (Brazil) Punjabi Quechua (Bolivia) Romanian Russian Samoan Sango Serbian (Cyrillic) Serbian (Roman) Seychelles Creole Shona Sinhala Slovak Slovenian Spanish Sranantongo Swahili Swedish Tagalog Tajiki Tamil Tatar Telugu Tetun Dili Thai Tigrinya Tiv Tok Pisin Turkish Turkmen Turkmen (Cyrillic) Tuvaluan Tzotzil Ukrainian Urdu Uzbek Vietnamese Waray-Waray Wolaita Yoruba Zapotec (Isthmus) vakaViti\nE Vakainaki Noqu Bula ena Veivakalougatataki i Jiova\nTalanoataka o Melita Jaracz\nAU SUCU ena 1927 ena tauni lailai o Wakaw, Saskatchewan mai Kenada. Keitou le vitu na veitacini, e va na tagane kei na tolu na yalewa. Niu se gone au sa vulica meu dau veimaliwai.\nE vakila na neitou vuvale na leqa vakailavo e tatara ena veiyabaki ni 1930 e vakatokai me Great Depression. Keitou sega ni vutuniyau, ia e sega ni leqa na keitou kakana. Keitou susu toa kei na bulumakau, e sega gona ni leqa na yaloka, sucu, kirimu, jisi, kei na bata. E tiko tale ga neitou dui itavi ena neitou vanua ni susu manumanu.\nAu sega ni guilecava rawa na iboi kamica ni apolo e dau robota tu na lomanivale taucoko. E dau gole i tauni o Ta ena vulaibotabota me lai volitaka na ka e rawa mai na neitou vanua ni susu manumanu, ni lesu mai ena kauta tiko mai na kateni apolo se qai beti ga. Keitou dau taleitaka me keitou yadua na apolo kamikamica e veisiga!\nKEITOU VULICA NA KA DINA\nNiu sa yabaki ono, erau qai rogoca na noqu itubutubu na ka dina. A mate na tuakaqu o Johnny ni se qai sucu ga. Rau rarawa noqu itubutubu, rau mani tarogi italatala, “Sa tu e vei o Johnny?” E kaya na italatala ni sega ni papitaiso o Johnny, e sega gona ni tiko mai lomalagi. E kaya ga na italatala ke rau saumi koya na noqu itubutubu ena masulaka me lako i lomalagi. Ena tarai iko vakacava qori? Erau yalolailai sara ga o Ta kei Na, rau sega ni via vosa tale vua na italatala ya. Ia rau se vaqaqa voli ga na vanua e tiko kina o Johnny.\nDua na siga e raica o Na e dua na tikidua e kena ulutaga, E Vei o Ira na Mate? (Where Are the Dead?) era tabaka na iVakadinadina i Jiova. E wilika sara. Ni yaco mai vale o Ta, e kaya ena marau o Na: “Au kila na vanua e tiko kina o Johnny! E se moce tiko, dua na siga ena yadra mai.” Ena yakavi tiko ga ya e wilika taucoko na tikidua o Ta. Rau lomavakacegu me rau kila na ka e kaya na iVolatabu nira moce tu na mate, era na vakaturi ena gauna se bera mai.—Dauv. 9:5, 10; Caka. 24:15.\nNa ka erau raica qori e veisautaka neitou bula, keitou lomavakacegu qai marau. Rau tekivu vulica na iVolatabu kei ira na iVakadinadina i Jiova, rau tiko tale ga ena soqoni ena ivavakoso lailai mai Wakaw, levu vei ira qori era kai Ukraine. Sega ni dede rau sa vakaitavi ena cakacaka vakavunau o Na kei Ta.\nOti ga vakalailai qori, keitou toki i British Columbia. E kidavaki keitou na ivavakoso e kea. Au nanuma sara neitou dau vakavakarau vakavuvale ena Vale ni Vakatawa e dau vulici ena soqoni ena Sigatabu. Dua na ka neitou lomani Jiova kei na ka dina. Au vakila sara ga nona veivakavutuniyautaki kei na nona vakalougatataki keitou o Jiova.\nE sega ni dau rawarawa vei keitou na gone me keitou tukuna na neitou vakabauta. E veivuke vakalevu na neirau dau vakarautaka kei na taciqu o Eva na vakatutu ni vunau, qai vakatasuasuataka ena Soqoni ni Cakacaka. Keirau dau mamadua, ia e yaga vakalevu na vakavakarau qori ni rawa ni keirau tukuna kina na ka e baleta na iVolatabu. Au marautaka sara ga na neitou vakavulici me keitou vunau!\nDua na gauna marautaki ni keitou se gone oya nodra dau mai vakaicili i vale na dauveiqaravi vakatabakidua. Kena ivakaraitaki, keitou dau marautaka nona veisiko mai ena ivavakoso o Jack Nathan na ivakatawa ni tabacakacaka kei na nona vakaicili e vale. * Keitou dau marautaka na levu ni nona talanoa, e uqeti keitou tale ga na nona dau veivakacaucautaki me keitou qaravi Jiova ena yalodina.\nAu vakasamataka ena dua na gauna, “Niu sa qase, au via vakataki Brother Nathan.” Au qai kila e muri ni nona ivakaraitaki e vakarautaki au tiko ena veiqaravi vakatabakidua. Ena gauna sara ga au yabaki 15 kina, au sa vakadeitaka meu qaravi Jiova. Ena 1942, keirau papitaiso kei Eva.\nVAKATOVOLEI NA VAKABAUTA\nEna iKarua ni iValu Levu, ni takalevu na boletaki vanua, a vakatalai ratou tani na taciqu e koronivuli o Miss Scott e dua na qasenivuli e dauveivakaduiduitaki. Na vuna? Eratou bese ni cuva ina kuila o ratou na taciqu, rua na yalewa dua na tagane. E qai uqeti noqu qasenivuli o Miss Scott me vakatalai au tale ga. Ia e tukuna noqu qasenivuli, “Eda tiko qo ena vanua e soli tu vei keda na galala, e tu tale ga vei keda na dodonu meda kua ni vakaitavi ena soqo ni boletaki vanua.” Ia e vakasaurarataki noqu qasenivuli tiko ga o Miss Scott, mani sauma ena nuidei, “Qo na noqu vakatulewa.”\nE kaya o Miss Scott: “E sega ni nomu na vakatulewa. Au na ripotetaki iko ke o sega ni vakatalai Melita.” E tukuna vei rau noqu itubutubu o noqu qasenivuli ni sega ni via vakacegui mai na nona cakacaka, ena vakatalai au mada ga mai koronivuli, dina ni kila ni cala. Keitou mani vuli tu ga i vale. Oti ga vakalailai, keitou toki ena dua tale na vanua me keitou lai vuli ena koronivuli e kea, qo e rauta ni 32 na kilomita na kena yawa mai na neitou itikotiko e liu.\nE vakatabui na noda ivola ena yabaki kece e caka tiko kina na ivalu, ia keitou se vunau ga e veivale ni keitou vakayagataka na iVolatabu. Yaco me keitou kenadau na vakayagataka na iVolatabu ena vunautaki ni itukutuku vinaka ni Matanitu ni Kalou. E vukei keitou qori me keitou tubu vakayalo, keitou vakila tale ga na veitokoni i Jiova.\nAu kenadau ena caka ulu qai vakaicovitaki kina\nNi oti ga neirau vuli kei Eva, keirau veiqaravi sara vakapainia. Au cakacaka saumi ena dua na sitoa e volitaki kakana vakarautaki. Au vulica tale ga na caka ulu me ono na vula, au dau taleitaka sara meu cakava e vale. Au mani cakacaka ena vale ni caka ulu me rua na siga ena dua na macawa, qai veivakavulici ena cakacaka qori vakarua ena dua na vula. E vukei au qori ena veiqaravi vakatabakidua.\nEna 1955 au via tiko ena dua na soqo cokovata e kena usutu, “Matanitu Qaqa” (Triumphant Kingdom) ena korolevu o Niu Yoka mai Merika kei Nuremberg mai Jamani. Ni bera niu biubiu meu gole i Niu Yoka, au sotavi Brother Nathan Knorr mai na tikotiko liu. Rau a tiko vakaveiwatini ena soqo cokovata e Vancouver mai Kenada. Ena nodrau veisiko qori, au kerei meu cakava na ulu i Sister Knorr. E taleitaka o Brother Knorr na cakacaka ni uluna mani via raici au. Ni keirau veitalanoa, au tukuna vua niu vakasamataka tiko meu gole i Niu Yoka ni bera niu gole i Jamani. E sureti au sara meu lai cakacaka i Peceli e Brooklyn me ciwa na siga.\nNa ilakolako ya e veisautaka noqu bula. Au sotava e dua na tacida cauravou o Theodore (Ted) Jaracz mai Niu Yoka. Ni oti ga vakalailai neirau sota, au kurabui nona taroga, “O painia tiko?” Au kaya, “Sega.” E rogoca sara e dua noqu itokani o LaVonne na neirau veitalanoa qai kaya, “Io, e painia tiko.” E veilecayaki o Ted, mani tarogi LaVonne, “O cei e dina tiko vei kemudrau?” Au vakamacalataka sara niu a painia tiko mai, au na qai tekivu tale niu lesu mai na soqo cokovata.\nAU VAKAWATITAKA NA TAGANE MATUA VAKAYALO\nA sucu o Ted e Kentucky mai Merika ena 1925, e yalataka nona bula vei Jiova qai papitaiso ni se yabaki 15. E painia tudei ni oti e rua na yabaki, ia e sega ni dua ena nona vuvale e mai kila na dina. E tekivu sara ga e kea nona veiqaravi vakatabakidua me rauta ni 67 na yabaki.\nEna Julai 1946, ni sa yabaki 20, a vakacavara nona vuli ena ikavitu ni kalasi e Kiliati. Ni oti ya, e veiqaravi vakaivakatawa dauveilakoyaki e Cleveland, Ohio. Oti tale e rauta ni va na yabaki, e lesi me ivakatawa ni valenivolavola ni tabana e Ositerelia.\nE lako tale ga o Ted ena soqo cokovata e Nuremberg mai Jamani, keirau veikilai vinaka sara. Tekivu me keirau veitaleitaki. Au marautaka ni nona isausau me qaravi Jiova ena lomana taucoko. E gugumatua qai dau taura vakabibi nona veiqaravi, e dau yalovinaka tale ga. E dau vakaliuca na ka era vinakata eso tale. Ni oti na soqo, e lesu i Ositerelia o Ted, au lesu i Vancouver, ia keirau veivolavolai tiko ga.\nNi oti toka e lima na yabaki e Ositerelia, e lesu i Merika o Ted qai veiqaravi vakapainia e Vancouver. Au marautaka ni ratou taleitaki koya na noqu vuvale. Na ganequ mada ga o Michael e dau taqomaki au ke dua na tacida tagane e taleitaki au. Ia e mani taleitaki Ted o Michael. E kaya, “Melita, dua na tagane vinaka qo. Mo kua sara ni biuti koya.”\nNi keirau vakamau oti ena 1956, keirau marautaka na veiqaravi vakatabakidua me vica na yabaki\nDua na ka noqu taleitaki Ted. Keirau vakamau sara ena ika10 ni Tiseba, 1956. Keirau painia e Vancouver kei Kalifonia, keirau lesi tale ga me keirau ivakatawa ni tabacakacaka e Missouri kei Arkansas. Rauta ni 18 na yabaki na kena veisau tiko e veimacawa na vanua keirau vakaitikotiko kina, ni keirau veiqaravi ena dua na yasa kei Merika. Keirau marautaka na neirau cakacaka vakaitalatala kei na veimaliwai vakamataveitacini. Qori e vakamarautaki keirau ena gauna kece keirau veitokiyaki tiko kina.\nDua na ka au dokai Ted kina vakalevu oya ni sega vakadua ni raica vakamamada nona veiwekani kei Jiova. E vakamareqeta nona veiqaravi tabu. Keirau dau taleitaka me keirau wilika qai vulica vata na iVolatabu. Ni bera ni keirau moce ena bogi, keirau tekiduru qai masu. Oti ya keirau dui masu lo. Au dau kila vinaka ke vakasamataka tiko vakabibi e dua na ka o Ted. Ena tucake mai na idavodavo me tekiduru tale qai masu lo me dua na gauna balavu. Au vakavinavinakataka vakalevu nona dau masuti Jiova me baleta na ituvaki lelevu se lalai.\nNi oti e vica na yabaki neirau veiwatini, e vakamacalataka vei au o Ted ni na tekivu vakayagataka na madrai kei na waini ena iVakananumi. E kaya: “Dua na ka noqu masulaka vei Jiova me vakadeitaka vei au niu sa cakava tiko na ka e vinakata.” Au sega ni kurabuitaka ni sa lumuti ena yalo tabu me veiqaravi e lomalagi. Au raica me itavi dokai meu tokona e dua na taci Karisito.—Maciu 25:35-40.\nNA ILESILESI VOU\nEna 1974, keirau kurabui ni sureti o Ted me lewe ni iLawalawa Dauvakatulewa ni iVakadinadina i Jiova. Yaco na gauna me keirau lai veiqaravi ena Peceli mai Brooklyn. Ni qarava o Ted nona itavi ni iLawalawa Dauvakatulewa, au veiqaravi ena tabana ni sasamaki kei na valeniveikoti.\nE okati ena itavi i Ted me dau sikova eso na valenivolavola ni tabana. E taleitaka vakalevu na vunau ena vanua vakominisi. Dua na gauna ni keirau gade i Suwiteni, e kaya o Ted: “Melita, sa vakatabui na vunau e Poladi, au na marautaka meu vukei ira na mataveitacini e kea.” Keirau vakalewe visa me keirau gole i Poladi. Ratou mani sota kei Ted eso na tacida tagane era qarava tiko na cakacaka ena vanua ya, eratou taubale vakayawa me kua ni dua e rogoca na ka eratou veitalanoataka. E va na siga nodratou bose tiko, ia au marau niu raica ni lomavakacegu o Ted me vukea nona vuvale vakayalo.\nKeirau veisiko tale i Poladi ena Noveba 1977. Qo na imatai ni veisiko ni iLawalawa Dauvakatulewa e Poladi eratou gole kina o F. W. Franz, Daniel Sydlik, kei Ted. E se vakatabui tu ga na cakacaka, ia ratou vosa na tolu na lewe ni iLawalawa Dauvakatulewa vei ira na tacida era liutaka tiko na cakacaka, painia, kei ira sa dede nodra veiqaravi ena so na siti.\nO Ted kei na so tale ena Tabacakacaka ni Lawa mai Moscow ni sa vakadonui vakalawa noda cakacaka\nEna yabaki tarava, ni rau sikovi Poladi o Milton Henschel kei Ted, rau sotavi ira na vakailesilesi era sa tekivu ciqomi keda kei na noda cakacaka. Ena 1982 e vakadonuya na matanitu o Poladi mera cakava nodra soqo siga dua na mataveitacini. Ena yabaki tarava, e vakayacori na soqo lelevu ena vale e redetaki. Ni se tiko ga na vakatatabu ena 1985, e vakatarai me vakayacori e va na soqo lelevu ena valenisarasara lelevu. Ena Me 1989, ni se caka tiko na vakavakarau me baleta na soqo lelevu, sa vakadonuya vakalawa na matanitu o Poladi na noda cakacaka na iVakadinadina i Jiova. Qo e dua vei ira na ka e marautaka vakalevu o Ted.\nSoqo ni tikina e Poladi\nVOSOTA NA TAUVIMATE\nEna 2007 keirau gole i Sauca Aferika me vakatabui na valenivolavola ni tabana. Ni keirau yaco i Igiladi, e tauvi Ted na tubu ni dra qai vakasalataki koya o vuniwai me sa daro neirau ilakolako. Keirau lesu i Merika ni sa bula vinaka o Ted. Ia ni oti e vica na macawa, e tauvi koya na strouk ni mate na yasana imatau.\nE taura toka na gauna me bula vinaka mai o Ted, e sega kina ni lai cakacaka. Ia keirau marau ni vosa rawa tiko. Ni vakaiyalayala ga na ka e rawa ni cakava, e saga tiko ga me muria nona ituvatuva, e vakaitavi mada ga ena bose ni iLawalawa Dauvakatulewa e veimacawa ni talevoni tiko mai ena rumu.\nE vakavinavinakataka sara ga o Ted na veiqaravi ni tabana ni bula e Peceli. Yaco na gauna sa veitosoyaki tale. Sa rawa vua me qarava nona itavi vakalou qai cakava ena marau.\nNi oti e tolu na yabaki, e tauvi koya tale na strouk qai mai vakacegu ena Vukelulu na ika9 ni June, 2010. Au kila tiko ni dua na gauna ena cava nona veiqaravi e vuravura o Ted, ia au sega ni vakamacalataka rawa na vusolo ni lomaqu ena nona mai takali. Au vakavinavinakataki Jiova ga e veisiga ena ka au sa cakava rawa meu tokoni Ted kina. Keirau marautaka neirau veiqaravi vakatabakidua me sivia e 53 na yabaki. Au vakavinavinakataki Jiova nona vukei au o Ted meu toro voleka kina vua na Tamada vakalomalagi. Au sega ni vakatitiqataka ni na marautaka qai lomavakacegu ena nona ilesilesi vou.\nAu dau marautaka na cakacaka kei na veivakavulici ena sitoa ni sasauni (beauty shop) e Peceli\nNi oti e vica na yabaki osooso qai marautaki kei na watiqu, e sega ni rawarawa meu cakava eso na veisau. Keirau dau marautaka kei Ted na sotavi ira na vulagi e Peceli kei na Vale ni Soqoni. Ni sa yali na watiqu lomani o Ted, sa sega vei au na kaukaua qai vakaiyalayala noqu veimaliwai. Ia au se marautaka tiko ga noqu maliwai ira na mataveitacini e Peceli kei na ivavakoso. E sega ni rawarawa na ituvatuva e Peceli, ia au marautaka niu rawa ni qarava na Kalou ena sala qo. E sega tale ga ni seavu noqu taleitaka na vunau. Au dau oca qai sega ni rawa ni duri vakabalavu, ia au marautaka na vunau e salatu kei na caka vuli iVolatabu.\nNiu raica na veika ca e yaco tu qo e vuravura, au marautaka niu rawa ni soli au meu qaravi Jiova kei na watiqu vinaka! E vakainaki noqu bula ena veivakalougatataki i Jiova.—Vkai. 10:22.\n^ para. 13 Na italanoa ni nona bula o Jack Nathan e tabaki ena Watchtower ni Seviteba 1, 1990, t. 10-14.\niMeli iMeli E Vakainaki Noqu Bula ena Veivakalougatataki i Jiova


Laulau na Vunau ena Talevoni — Watchtower LAIBRI ENA INTERNET\nkm 2/01 t. 5-6\nLaulau na Vunau ena Talevoni\nE Mana na Vunau ena Talevoni\n1 E sega ni noda isausau wale ga na iVakadinadina i Jiova meda vakaitavi ena cakacaka vakavunau, ia meda tarai ira kece tale ga eda rawata ena itukutuku ni Matanitu ni Kalou. (Caka. 10:42; 20:24) E dina ni sala levu duadua ni noda vunau vei ira na lewenivanua na cakacaka e veivale, ia eda kila nira se sega ga ni tarai kece. O koya gona nida ‘vakayacora vinaka sara na noda itavi,’ eda na cakava tale e so na kena iwalewale—wili kina na vunau ena talevoni—meda kunei ira kina na vaka na sipi.—2 Tim. 4:5, VV.\n2 Ena so na vanua, era le levu era vakaitikotiko ena tabavale era taqomaki vinaka tu, so era tiko ena bareki me vica vata tu na vuvale era tawana, se na itikotiko era dau lokataki tu ga na kena matamata qai dredre na noda vosa vei ira na kena itaukei ena cakacaka vakavunau e veivale. Ena yalava mada ga eda dau vunau kina, e le levu ga era sega ni dau tiko e vale. Ia, e levu na dautukutuku e laulau sara na nodra vunau ena talevoni vei ira oqo.\n3 O dau tu vakasuka beka ni vunau ena talevoni ena nomu cakacaka vakaitalatala? E kaya e dua na tacida tagane: “Au besetaka mada ga ni dua e qiri au mai vale me volitaka mai e dua na ka, o koya gona au besetaka na iwalewale ni vunau oqo.” Ia, ni tovolea ga vakarua na vunau ena talevoni, e kaya: “Dua na ka noqu taleitaka! Au sega ni tadra ni na va qo, au taleitaka sara ga! Era vakarorogo na itaukeinivale nida veitalanoa ena talevoni, o rawa ni tukuna na ka kece o via tukuna. Sa bau laulau dina!” E vakatale ga oya e dua na tacida yalewa: “Au sega soti ni taleitaka na vunau ena talevoni. Meu kaya vakadodonu, au a bese sara ga ni cakava. Ia au qai tovolea, au raica sara ga na kena laulau. E 37 kece kina na noqu veisikovi lesu qai levu tale ga noqu vuli iVolatabu!” Tovolea mada, de dua ena laulau tale ga.\n4 O na kila vakacava na nodra naba ni talevoni? E rawa ni tauri mai na yacadra ena kena ivola e dau tu ena matamata ina itikotiko sa cavuti oti mai, se ena kena e kabi ena matanikatuba yadua, qai lai raica na yacadra ena ivolanitalevoni.\n5 Mera kauaitaka na qase na iwalewale ni vunau oqo ra qai tuvanaka e so sa ra kenadau ena vunau ena talevoni mera tuberi ira na sega ni kila, e rawa ni caka oqo ena Porokaramu ni Nodra Veivukei na Painia. So na gauna ena Soqoni ni Cakacaka, de rawa ni lewe ni veika e gadrevi ena ivavakoso, ni rawa ni na vakavinakataka sara na laulau ni vunau ena talevoni.\n6 Nira sikovi ira na tauvimate o ira na qase, mera uqeti ira mera dau vunau ena talevoni. Rawa ni qiri sara ga e dua na qase ni raici koya toka na dautukutuku. Ena rairai marautaka na dautukutuku me tovolea. Levu vei ira na sa tovolea na iwalewale ni vunau oqo era taleitaka na vica ga na miniti era vakayagataka ena vunau e veisiga.\n7 So na Ka e Vakaturi me Laulau Kina na Vunau ena Talevoni: Ni talai ira nona tisaipeli o Jisu mera lai vunau, e “talai ira me ra lako yayarua.” (Luke 10:1) Baleta? E kila o koya ni nodrau cakacaka vata e lewe rua erau na veivukei rau qai veivakayaloqaqataki tale ga. E vakatale ga kina na vunau ena talevoni. Ni o cakacaka vata kei na dua, e rawa ni drau veivukei, veivosakitaka na ka drau cakava, drau qai vakatura e so tale na ka mo drau na qai tukuna. Ni dua vei kemudrau e vosa tiko ena talevoni, e rawa ni veivuke o koya kadua ena kena qarai na itukutuku veiganiti me tukuni.\n8 Me taladrodro nomu vosa qai dei na nomu vakanananu, mo dabe ena vanua o rawa ni biuta vinaka kina e matamu na nomu iyaya ni vunau—na iVolatabu, ivola na Reasoning, brochure na Loma ni Kalou, ivoladraudrau, kei na so tale. Vola rawa e so na iwalewale ni vosa mo na kaya, qai biuta toka ena vanua ena rawarawa kina na nomu wilika. Maroroya vinaka na ivolatukutuku kece o vola me baleta na ka e tukuna o itaukeinivale, me volai vakamatata, vakadodonu tale ga, vaka kina na tikinisiga kei na gauna, mo rawa ni kila na gauna o na qiri tale kina ni kune na tataleitaki.\n9 Era dau lomatarotaro na itaukeinivale nira rogoca e dua na domo vou ena talevoni. O koya gona, mo vosavosa vinaka, veikauaitaki, qai tau vakamatau na ka o tukuna. Ni rogoca ga na domomu o itaukeinivale, ena kila sara se o mataqali tamata vakacava. Kua ni o taqaya, vosa sara ga mai lomamu. Vosa vakamalua, vakamatata tale ga, vosa toka i cake me rogoci iko vinaka. Solia tale ga na gauna me vosa kina o itaukeinivale. Tukuna kece na yacamu, vakamacalataka ni o tiko voleka ga. Mera kua ni nanuma nida via volitaka vei ira e so na ka. Kua ni tukuna ni o qiri ira kece tiko na vakaitikotiko e kea, qiri me vaka ga drau sa veikilai makawa tu.\n10 iWalewale ni Vunau ena Talevoni: E levu na iwalewale ni vunau e tiko ena ivola lailai Na Sala me Tekivu Qai Tomani Kina na Veivosaki Ena iVolatabu, taqana 2-7, e rawa ni moici ga vakalailai me ganita na vunau ena talevoni. O rawa ni kaya: “Au qiri kemuni tiko yani ni sega tiko ni rawa me daru sota. Na vu ni noqu qiri yani niu via taroga se cava na nomuni nanuma ena taro oqo.” Taroga sara e dua na taro.\n11 O rawa ni tukuna vaka oqo na imatai ni iwalewale ni veivosaki ena ulutaga “Basulawa/Noda Taqomaki”: “Ni bula. Na yacaqu o—. Au tiko tale ga ena itikotiko oqo. Na vu ni noqu qiri yani niu kauaitaka na noda taqomaki na lewenivanua. Sa levu dina na basulawa, e tara sara ga noda dui bula. Oni bau vakabauta tu ni na yaco na gauna meda na taubale tu ena bogi da sega ni rerevaka e dua na ka? [Waraka me sauma.] Meu wilika mada vei kemuni na ka e yalataka tu na Kalou me na cakava.”\n12 E laulau tale ga ke da veisureti sara ga vakadodonu ina vuli iVolatabu. O rawa ni vakatovotovotaka vua na icakacaka ni vuli ena vica ga na miniti. Tukuna ni o na qai sikovi koya yani i nona vale me lai tomani kina na vuli, ke sega ni vakadonuya, tukuna ga ni na qai tomani na vuli ena talevoni ena dua tale na siga.\n13 Ni o tinia nomudrau veivosaki, tukuna e dua na vakasama ena dolava na sala mo na sikovi koya kina i nona vale, se mo vakauta kina vua ena meli e dua na ivola. Ke bese ni tukuna o itaukeinivale na nona katonimeli, tukuna ni o na qai qiri koya tale yani. O na rairai qiri beka vakavica vata sa na qai rawa ni nuidei me sureti iko i nona vale.\n14 Vakaliuliu: A tekivuna nona cakacaka vakavunau vakamataka ena talevoni e dua na tacida goneyalewa yabaki 15. E vosa vua e dua na marama qai taleitaka na marama oya me dua nona ivola na Kila. Ni lai solia nona ivola na tacida yalewa i nona vale, e via kila sara ga na marama oya se kila vakacava na goneyalewa oqo na nona naba ni talevoni ni sega tu ni volai na yacana ena ivolanitalevoni. E tabaka cala na tacida yalewa oqo na nona naba ni talevoni! E taleitaka sara me vuli na marama oya, sa dua tiko na dautukutuku bera ni papitaiso ena gauna oqo.\n15 E kaya e dua na tacida yalewa ni sa vakarau sara tu ga me tekivu nona vunau ena talevoni, ia e mani sega ni cakacakataka me tolu na macawa ni tuburi koya na rere. Na cava e qai uqeti koya me tekivu rawa kina? E nanuma sara na ulutaga oqo, “When I Am Weak, Then I Am Powerful,” (Niu Tauvimate, Au Yaloqaqa Tu Ga) ena Awake!, 22 Janueri, 1997. E vakamacalataki kina e dua na tacida yalewa e dau vunau ena talevoni dina ga ni tuvaki ca tu na yagona. E kaya na tacida oqo: “Au masuti Jiova me vakaukauataki au. Au kerei koya me solia vei au na vosa matau meu vakamacala rawa kina.” E vakayacoka beka na imatai ni nona vunau ena talevoni? E kuria: “E rogoca noqu masu o Jiova. Era vakarorogo na itaukeinivale, tuvanaki sara na veisikovi lesu.” Tini vuli iVolatabu sara e dua na nona veisikovi lesu. E tinia: “E vakavulici au o Jiova meu kua ni dau nuitaki au ia meu nuitaki koya ga.”—Vkai. 3:5.\n16 Na vunautaki ni ka dina ena talevoni e dua na sala laulau ni kena kuruvaki na itukutuku vinaka. Vakavakarau vinaka, vosa sara ga mai vu ni lomamu. Kua ni yalolailai ke sega ni rogoci nomu qiri ena imatai ni vica na gauna o tovolea kina. Masuta na veidusimaki i Jiova, veitalanoa tale ga kei ira era dau vakayagataka na iwalewale totoka oqo ni vunau. Nida sega ni via calata e dua ena noda yalava, meda vakayacora sara ga vakavinaka na noda cakacaka vakaitalatala, da qai kua ni vakaberabera.—Roma 10:13, 14.


VAKARAUTAKA TIKO NA PERESITEDI NI RUSIA NA YARAGI VAKATOKAI NA NUCLEAR - Viti FM\nVAKARAUTAKA TIKO NA PERESITEDI NI RUSIA NA YARAGI VAKATOKAI NA NUCLEAR\nWritten by Atu Kurumudu on February 28, 2022\nEsa vakarota na Presitedi ni Rusia o Vyladmir Putin me vakarautaki tiko na nodratou I yaragi ka vakatokai tiko na nuclear, ena nodratou nanamaki tiko me baleta na nodratou sasaga na veimataivalu ni matanitu era tiko ena ruku ni NATO.\nNai tukutuku mai vua na Presitedi ni Rusia, e vuqa na matanitu lelevu era vakaraitaka na nodra sega ni duavata, karatou sa vakaraitaka talega kina na matanitu o Merika ni tuvatuva esa vakayacora oqo na matanitu o Rusia e sega ni dodonu, ka vakarerevaki talega.\nMatai tiko ni gauna era vakarautaka kina na veimatanitu Vaka-NATO, na nodra veimataivalu mera lai walia na leqa e yaco tiko ena maliwa kei Rusia kei Ukraine.\nNa veimatanitu era wili tiko ena NATO, o Merika, na veimatanitu era wili tiko ena Europena Union, Peratania, Canada kei Turkey.\nEratou vakaraitaka na matanitu o Ukraine ni 4,300 na kai Rusia era sa leqa ena vuku ni sasaga ni vua-iri oqo.\nEratou vakaraitaka na European Union, ni ratou na vakauta tiko eso tale na yaragi kina matanitu o Ukraine, karatou sa vakatabua talega na veiwaqavuka ni Rusia me vuka wavoki ena maliwa lala ka tuakena tiko na European Union.\nPOIDI ENA SUPER RUGBY PACIFIC\nSUCU NA LUVEI MAIKA SIVO


Raica talega na Isireli; Jiu; iVolatabu\nEna Veiyalayalati Makawa, na ikava ni luvei Jekope kei Lia (iVakate. 29:35; 37:26–27; 43:3, 8; 44:16; 49:8). A vakalougatataki Juta ko Jekope me dau ni veiliutaki vinaka vei ira na luvei Jekope ka vakakina ni na basika mai na nona kawa ko Sailo (Jisu Karisito) (iVakate. 49:10).\nNa mataqali i Juta\nSa yaco me liu na mataqali i Juta ni oti na kena tawani ko Kenani. Erau a veisaqa vakaukauwa duadua kei na mataqali i Ifireimi. A vakalougatataka ko Mosese na mataqali i Juta (iVaka. 33:7). Ni oti na gauna ni lewa nei Solomoni, sa yaco na mataqali i Juta me matanitu ko Juta.\nNa matanitu ko Juta\nEna gauna ni lewa nei Riopoami sa vidai rua na vanua nei Solomoni me rua na matanitu duidui, e baleta vakatabakidua na nodra veivuvutaki na mataqali i Ifireimi kei Juta. Na matanitu ena ceva, se na matanitu ko Juta, e okati kina na mataqali ko Juta kei na iwase levu cake kei Penijamini. A kena koroturaga ko Jerusalemi. Na kena isoqoni ni ra a yalodina tikoga vakalevu cake ena qaravi Jiova mai na matanitu ena vualiku. A sega soti ni tadravi vakalevu cake ko Juta ena kaba vakaivalu mai na vualiku kei na tokalau, ia na kaukauwa a koto ga ena ligadra na matavuvale nei Tevita me yacova na gauna ni tiko vakavesu e Papiloni. A rawata na matanitu ko Juta me cici tiko me 135 na yabaki ni oti na kena qera na matanitu kaukauwa ka levu cake na lewena ko Isireli.\nNa ititoko i Juta\nOqori na iVolatabu me vaka ni ivolatukutuku ni yavusa i Juta (Isi. 37:15–19). Ena iotioti ni gauna, ni ra sa vakasoqoni vata na veitaba ni yavusa i Isireli, ena vakasoqoni vata talega na kedra ivolatukutuku tabu. Na itukutuku vakaivolanikalou oqo era veitokoni ka ra tura e dua na ivakadinadina duavata ni Karisito ko Jisu, na Kalou ni Isireli ka Kalou ni vuravura taucoko (VJS, iVakate. 50:24–36 [Ai Kuri]; 2 Nif. 3; 29).


O Kila na Veiqaravi Vakavuniwai me Caka Vei Iko? — Watchtower LAIBRI ENA INTERNET\nkm 1/09 t. 3\nE vuqa na vanua ni veiqaravi vakavuniwai e veiyasa i vuravura sa caka kina na veisele e sega ni vakayagataki kina na dra. O kila tiko na veiqaravi vakavuniwai e rawa ni caka vei iko e sega ni vakayagataki kina na dra? E dodonu mo kila mo na rawa ni vakatulewataka se mataqali veiqaravi vakacava me caka vei iko kei na veisele. Sarava na vidio No Blood—Medicine Meets the Challenge. Oti, masulaka na vakatulewa o sa cakava kei na ka o vulica ena saumi ni taro era toka qori e ra. Nanuma matua: Era vakadreti na itubutubu mera lewa vakamatau nira sarava kei luvedra na vidio qo, ni vakaraitaki kina vakalekaleka na veisele.\n(1) Na cava na vuna levu era sega kina ni taura na dra na iVakadinadina i Jiova? (2) Na veiqaravi vakavuniwai cava era vinakata na iVakadinadina i Jiova? (3) Na dodonu cava e tu vei ira na qaravi vakavuniwai? (4) Na cava e dodonu qai ka vakayalomatua kina noda digia na veiqaravi vakavuniwai e sega ni vakayagataki kina na dra? (5) Ke yali vakalevu na dra ena gauna ni veisele, na cava e rua na ka bibi mera cakava na vuniwai? (6) Na cava na va na tiki bibi ni veiqaravi vakavuniwai e sega ni taurivaki kina na dra? (7) Na cava mera cakava na vuniwai me (a) vakalailaitaki kina na drodro ni dra, (b) maroroi na red blood cell, (c) vakalevutaki vakatotolo na dra, kei na kena (d) maroroi qai vakayagataki tiko ga na dra i koya e sele? (8) Vakamacalataka na rua na veiqaravi vakavuniwai na (a) hemodilution kei na (b) cell salvage. (9) Na cava meda kila taumada me baleta na veiqaravi eda rawa ni digia e sega ni vakayagataki kina na dra? (10) Rawa beka ni caka na veisele levu e sega ni vakayagataki kina na dra? (11) Na cava e so na veiveisau yaga e sa yaco tiko ena tabana ni veiqaravi vakavuniwai?\nNoda digia se sega na veiqaravi vakavuniwai e vakaraitaki ena vidio e noda vakatulewa sara ga, ia me salavata kei na noda lewaeloma e vakavulici ena iVolatabu. Ke o sa vakatulewataka oti na veiqaravi vakavuniwai me caka vei iko vaka kina vei ira na luvemu, o sa vakalewena beka na Advance Medical Directive card? Me ikuri ni vakamacala raica na ulutaga “Taro na Dauwiliwili” ena Vale ni Vakatawa, 15 June, 2004, kei na 15 Okotova, 2000. Me dikevi tale ga na Work Sheet ena Noda Cakacaka Vakaitalatala ni Noveba 2006 e kena ulutaga, “How Do I View Blood Fractions and Medical Procedures Involving My Own Blood?,” me baleta na veiqaravi me caka se me kua ni caka vei iko. Me vakaleweni donu ena nomu Advance Medical Directive card na veiqaravi o sa digia. E dodonu mo vakamacalataka tale ga vakavinaka vei ira na saini ena nomu card kei ira na nomu lewenivuvale era sega ni tiko ena dina na ka o sa vakatulewataka.\n• O sa vakatulewataka oti na veiqaravi vakavuniwai me caka vei iko vaka kina vei ira na luvemu?\n• Ke yaco na leqa tubukoso, e tiko beka vei iko e dua na nomu Advance Medical Directive card sa vakaleweni oti?


Na kilai vakadodonu ni noda iyau vakalomalagi ena gadrevi me rawa kina na bula vakacerecerei.\nNa noda ivunau bibi duadua e okati kina na kilaka ni da sa luvena e dua na Kalou bula. Oqori na vuna e dua kina vei ira na Yacana bibi duadua na Tamada—Tamada Vakalomalagi. Sa vakavuvulitaki vakamatata sara na ivunau oqo mai vei ira na parofita ni veitabayabaki:\nNi temaki mai vei Setani, a cudruvi Setani o Mosese ka kaya: “Ko cei ko iko? Raica, koi au oqo e dua na luve ni Kalou.”1\nNi vosa tiko vei ira na Isireli, a tukuna na Daunisame, “Dou sa luve i Koya sa Cecere Sara.”2\nE vakavuvulitaka o Paula vei ira na kai Aceni ena Delana ko Masi ni ra sa “kawa ni Kalou.”3\nErau a raica o Josefa Simici kei Sidney Rigdon e dua na raivotu ka rau raica kina na Tamana kei na Luvena, ka tukuna mai e dua na domo vakalomalagi ni o ira na lewei vuravura era “sa luve ni Kalou.”4\nEna 1995, era a vakadeitaka kina na 15 na iapositolo kei na parofita bula: “Na tamata kece … a buli me ucuya na Kalou. O keda yadudua eda luvena tagane se yalewa lomani vakayalo na noda itubutubu vakalomalagi.”5\nE vakadinadinataka o Peresitedi Thomas S. Monson: “Eda sa luvena tagane kei na yalewa e dua na Kalou bula. … Eda sega ni rawa ni vakadinata oqo kevaka e sega ni vakilai e dua na yalo momona vou ni igu kei na kaukauwa.”6\nNa ivunau oqo e sa rui rawarawa, dau cavuti wasoma, ka rawarawa sara ena rairai ka wale kina, ni ka vakaidina e sa dua vei ira na kilaka bibi duadua eda rawa ni rawata. Na kilai vakadodonu ni noda iyau vakalomalagi ena gadrevi me rawa kina na bula vakacerecerei. Sa yavutu me kilai kina na ituvatuva lagilagi ni veivakabulai ka susugi kina na vakabauti ni Ulumatua nei Tamada, o Jisu Karisito, kei na Nona Veisorovaki lomani.7 Me kuria, e vakarautaka tikoga na veivakauqeti me da cakava ka maroroya na noda veiyalayalati tawamudu veiganiti.\nVakavo beka ga e vica, o keda kece eda tiko ena soqoni oqo e rawa vei keda ena gauna oqo, ni sega tu na qaqa ni sere volai se ikabakaba ni ivakatagi, ni lagata “Au Luve ni Kalou.”8 Na serenilotu lomani oqo e dua vei ira ka dau lagati wasoma ena Lotu oqo. Ia na taro bibi sai koya, eda kila dina tiko li?” Eda kila tiko li ena noda vakasama kei na lomada kei na yaloda? E sa keda ivakatakilakila taumada vakalevu sara tiko li na noda itubutubu vakalomalagi?\nE vuravura, eda dau vakatakilakilataki keda ena vuqa na sala, oka kina na vanua eda sucu kina, na vanua eda kilai kina, kei na noda vosa. Eso era vakatakilakilataki ira sara mada ga ena nodra cakacaka se na veika era dau taleitaka. Na veivakatakilakila vakavuravura oqo era sega ni cala vakavo ke ra sa vakaliuci se vakalatilati ki na keda ivakatakilakila tawamudu—ni da sa luvena tagane se yalewa na Kalou.\nNi yabaki ono tiko na luvei keirau gone duadua ka kalasi dua e koronivuli, a solia nona qasenivuli vei ira na gone e dua na vakatovotovo ni volavola ena loma ni kalasi. Oqo ena vula o Okotova, na vula ni Halloween, e dua na vakacagicagi e dau vakayacori ena so na veiyasai vuravura. Ni sega tu ni dau noqu vakacagicagi taleitaki, au nanuma ni na rairai tiko beka eso na vakasama dodonu ka veivueti me baleta na Halloween.\nA veisoliaka mai o qasenivuli e yadua na tiki ni pepa vei ira na gonevuli gone. E cake e toka kina e dua na iyaloyalo droinitaki tu ga vakaca ni dua na buinigone tevoro (au sa tukuna oti vei kemuni oqo e sega ni dau noqu vakacagicagi taleitaki) ka tucake tu ena dua na yasa ni kuro buebue. Na taro e volai tu ena pepa, me vukea nodra raitayaloyalo na gone ka vakatovolea nodra maqosa ni volavola, e vaqo “O se qai gunuva oti ga e dua na bilo mena gunu na buinigone tevoro. Na cava e yaco vei iko?” Yalovinaka mo ni kila ni italanoa oqo e sega ni wasei me dua na vakatutu vei ira na qasenivuli.\n“O se qai gunuva oti ga e dua na bilo mena gunu na buinigone tevoro. Na cava e yaco vei iko?” Ena nona maqosa duadua ni se qai tekivu volavola, a vola vaqo neirau ka lailai, “Au na mate kau na tiko mai lomalagi. Au na taleitaka mai kea baleta ni sa vanua vinaka duadua meda tiko kina baleta o sa tiko vata kei na Tamamu Vakalomalagi.” Na isaunitaro oya a vakidacalataka na nona qasenivuli; ia, ni kauta mai vale na luvei keirau yalewa na nona cakacaka, keirau raica ni a soli vua e dua na kalokalo, na icocovi cecere duadua.\nEna bula oqo, eda sotava na dredre dina ka sega ni vakatayaloyalotaki. Sa tiko na mosi—vakayago, e lomada, ka vakayalo. Sa ra tiko na mosi ni yalo ni duatani sara na ka eda sotava mai na veika eda a namaka. Sa tiko na lewa tawadodonu ni sega ni vaka me ganiti keda na keda ituvaki. Sa yaco na yalorarawa ni cavilaki keda e dua eda a vakabauta. Sa tiko e so na leqa ni bula se ka vakailavo e rawa ni da veilecayaki kina. Ena rairai tiko na gauna e so ni vakatataro ni ulabaleta na noda kilaka oqo e dua na tiki ni ivunau se itukutuku makawa.\nNi yaco ena noda bula na veika dredre, eda na sotava vakacava? Ena veilecayaki beka se vakatitiqa se tuvakasuka vakayalo? Ena yavalati beka noda vakabauta? Eda na beitaka beka na Kalou se o ira tale eso ena veika e yaco vei keda? Se na imatai beka ni ka eda cakava me da nanuma o cei o keda—ni da luvena e dua na Kalou dauloloma? E salavata beka oqori kei na veivakabauti dei ni sa vakatara o Koya eso na rarawa vakavuravurabaleta ni kila o Koya ni na vakalougatataki keda, me vaka na nona bukawaqa na dausava koula, me da vakataki Koya ka me da rawata na noda iyau tawamudu?9\nEna dua na gauna walega oqo, au a tiko ena dua na soqoni vata kei Elder Jeffrey R. Holland. Ni vakavuvulitaki ni rawa ni mosimosi na bula oqo ia na noda veidredre e tu na kedra inaki tawamudu—kevaka sara mada ga eda sega ni kila tu ena gauna ko ya—e kaya o Elder Holland, “E rawa ni nomu na ka o vinakata, se nomu e dua na ka vinaka cake.”\nEna lima na vula sa oti, keirau a lako ki Aferika kei na watiqu o Diane, vata kei rau o Elder kei Sisita David A. Bednar. Na ika ono ka iotioti ni matanitu keitou sikova o Liberia. O Liberia e dua na vanua cecere ka ra vakaturaga na kena tamata ka vutuniyau tu na kena itukutuku makawa, ia e sega ni rawarawa na veika mai kea. Na veiyabaki ni tiko yavavala vakapolitiki kei na ivalu vakavanua sa qai vakacacana ga vakalevu na bula dravudravua. Qai kuria, na nodra mate e voleka ni 5,000 na tamata mai na iotioti ni kena veitauvi na mate rerevaki na Ebola. O keitou na imatai ni ilawalawa iliuliu ni Lotu mai taudaku me keitou sikovi Monrovia, na koroturaga, me tekivu mai na gauna a vakatakila kina na World Health Organization ni sa rawa na veilakoyaki ni oti na veitauvi ni Ebola.\nEna dua na mataka katakata ni Sigatabu, keitou a lako ki na dua na vale ni soqoni saumi ena lomadonu ni siti. E tuvai na idabedabe kece ekea, kena levu taucoko e 3,500. Na iwiliwili taucoko ka tiko rawa e 4,100. E voleka ni o ira kece na lako mai era taubale se vodo mai ena lori e sega soti ni vinaka tu na kena ituvaki; e sega soti ni dau rawarawa nodra soqoni vata na Yalododonu. Ia era lako mai. E levu vei ira era yaco mai ni se vo tu e vica na auwa me tekivu na soqoni. Ni keitou curuma yani na olo, a veidreti na vakilai ni bula vakayalo! Era sa tuvakarau na Yalododonu me ra vakavulici.\nNi cavuta e dua e vosa tiko na ivolanikalou, era na cavuqaqataka i cake na lewenilotu na qaqana. Veitalia—se ivolanikalou lekaleka se balavu; era na cavuta vata na ivavakoso taucoko. Ia, eda sega ni dau vakatura soti na ka vakaoqo, ia sa veivakauqeti dina ni ra rawata. Kei na matasere—sa kaukauwa saraga. Vata e dua na iliuliu ni sere bulabula kei na dua na cauravou yabaki 14 ena ivakatagi, era a lagasere vakadoudou ka vakaqaqa na lewenilotu.\nOti qai vosa o Elder Bednar. Oqo, sa dina sara, na ilutua ni soqoni era namaka tiko—me ra rogoca ni veivakavulici ka vakadinadina e dua na iApositolo. Vakamatata ena veidusimaki vakayalo, ena loma ni nona vosa, a cegu o Elder Bednar ka kaya, “O ni kila beka ‘Na Yavu Tudei’?”\nE vaka ni ra sauma mai na 4,100 na domo, “IO!”\nOti qai taroga o koya, “O ni kila na ika 7 ni qaqana?”\nEra sauma taucoko tale mai, “IO!”\nNa tuvalaki ni serenilotu qaqa oqo “Na Yavu Tudei” ka ra lagata na Mormon Tabernacle Choir ena 10 na yabaki sa oti e sa okati kina na ika 7 ni qaqana, ka sega ni dau lagati vakalevu e liu. A vakarota o Elder Bednar, “Me da lagata na ika 1, 2, 3, kei na 7 ni qaqana.”\nSega ni bera, nona lade cake na iliuliu ni sere kei na Matabete i Eroni–ka veitomani voli ena ivakatagi ka tekivu me vakatagitaka bulabula na kena itekivu. Ena dua na ivakarau ni yalodina au se bera vakadua ni bau vakila ena dua na sere ni ivavakoso, keimami lagata na ika 1, 2, kei na 3 ni qaqana. Oti qai laveti cake na rorogo kei na kaukauwa vakayalo ni ra sa lagata vata na 4,100 na domo na ika vitu ni qaqana ka ra cauraka:\nO koya e dau ravi tu vei Jisu\nAu na dau totaka ka maroroya tu;\nKe saga ko eli me rawai koya ga,\nAu sega ka sega, au sega ka sega,\nAu sega ka sega niu biuti koya tu!10\nEna dua na gauna vakasakiti vakayalo duadua ni noqu bula, au a vakavulici ena dua na lesoni bibi ena siga o ya. Eda tiko ena dua na vuravura e rawa ni vakavuna me da guilecava o cei dina o keda. Na levu ni veivagolei tani e wavoliti keda tu, na kena rawarawa me da vakawalena, ka vakanadakuya, ka guilecava na keda isema kei na Kalou. O ira na Yalododonu mai Liberia e lailai na veika vakayago e tu vei ira, ia sa vaka me tu vei ira na veika taucoko vakayalo. Na ka keitou vakadinadinataka ena siga o ya mai Monrovia o ya e dua na ilawalawa tagane kei na yalewa luve ni Kalou ka ra sa kila tu!\nEna vuravura nikua, veitalia na vanua eda tiko kina ka veitalia se vakacava tu na keda ituvaki, sa yaga me keda ivakatakilakila bibi duadua ni da sa luvena na Kalou. Ni kilai oya ena vakavuna me taladrodro na noda vakabauta, ena vakauqeta na noda veivutuni tikoga, ka na solia na igu me da “tudei ka sega ni yavalati rawa” ena gauna taucoko ni noda ilakolako ena bula oqo.11 Ena yaca i Jisu Karisito, emeni.\nMosese 1:13; vakaikuritaki.\nSame 82:6; vakaikuritaki.\nCakacaka 17:29; vakaikuritaki.\nVunau kei na Veiyalayalati 76:24; vakaikuritaki.\n“Na Matavuvale: Ai Vakaro ki Vuravura Raraba,” Liaona, Nove. 2010, 129; vakaikuritaki.\nThomas S. Monson, “Canaries with Gray on Their Wings,” Liahona, June 2010, 4; vakaikuritaki.\nRaica na Kolosa 1:13–15.\n“Au Luve ni Kalou,” Sere ni Lotu, naba 185.\nRaica na Malakai 3:2.\n“Na Yavu Tudei,” Sere ni Lotu, naba 43.


Sikovi Meri e Dua na Agilosi (Luke 1:26-56) | iTalanoa Vakaivolatabu\nNA YALEWA totoka oqo o Meri. E dua na Isireli o koya, e tiko ena koro o Nasareci. E kila na Kalou ni o koya e yalewa vinaka. Oya na vuna e tala kina na nona agilosi o Keperieli me vosa vua. O kila na cava e mai tukuna o Keperieli vei Meri? Meda raica mada.\nE kaya o Keperieli vua: ‘Sa bula vinaka o iko sa daulomani. Sa tiko kei iko o Jiova.’ E se bera mada ga ni bau sotavi koya vakadua o Meri, e lomaleqa vakalevu ni sega ni kila na ibalebale ni ka e tukuna. Ia e vukei koya na agilosi me kua ni rere.\nE kaya: ‘Kua ni taqaya, Meri. E taleitaki iko dina o Jiova. Ena vakayacora vei iko e dua na ka vakurabui. Ena dua na luvemu, ia mo vakayacani koya o Jisu.’\nSa qai vakamacalataka tale o Keperieli: ‘Ena levu na gone oqo, ena vakatokai me Luve ni Kalou sa Cecere Sara. Ena buli koya o Jiova me tui me vakataki Tevita ga. Ia ena tui tawamudu o Jisu, ena sega ni oti na nona matanitu.’\nE taroga o Meri: ‘Ena rawa vakacava na ka kece oqo? Au se sega ni vakawati. Au na sega ni rawa ni vakaluveni.’\nE sauma o Keperieli: ‘Ena yaco vei iko na kaukaua ni Kalou. Ena vakatokai kina me Luve ni Kalou.’ E tomana: ‘Nanuma na wekamu o Ilisapeci ena nona kaya ni sa rui qase qai sega ni rawa ni vakaluveni. Ia sega ni dede sa na dua na luvena. O koya gona e sega ni dua na ka me dredre vua na Kalou.’\nOti sa qai kaya o Meri: ‘O yau na yalewa bobula i Jiova! Me yaco vei au na veika oni kaya.’ Sa qai lako na agilosi.\nE lako totolo sara yani o Meri me lai sikovi Ilisapeci. Ni qai rogoca ga na domo i Meri o Ilisapeci, e rika sara ena reki na gone e tiko i ketena. E sobuti Ilisapeci na yalo tabu ni Kalou qai kaya vei Meri: ‘O sa kalougata dina vei ira na yalewa.’ E tiko e kea o Meri me vula tolu qai lesu tale i Nasareci.\nRau a sa veivosaki oti tu me rau veiwatini o Meri kei na dua na turaga o Josefa. Ia ni qai kila o Josefa ni sa na dua na luve i Meri, e nanuma ni sega ni dodonu me vakawatitaki koya. Sa qai kaya vua na agilosi ni Kalou: ‘Kua ni rere, mo tauri Meri me watimu ni a solia vua na Kalou e dua na gone tagane.’ Erau sa qai vakamau me rau waraka kina na sucu i Jisu.\nLuke 1:26-56; Maciu 1:18-25.\nRua na iTukutuku ni Kalou\nDredre me vakabauti na itukutuku a vakasavuya na agilosi o Keperieli.\niMeli iMeli Sikovi Meri e Dua na Agilosi


NA VUNAU NI SORO 27 FOV - A sa vosa vei Mosese ko - Bible Search\nNA VUNAU NI SORO 26 NA TIKO MAI NA LEKUTU int\nNA VUNAU NI SORO 27\nAi voli ni tamata sa soli e na bubului vei Jiova, 1-8. A manumanu sa soli e na bubului vei Jiova, 9-13. Ni sa vakatabui na vale, se na tiki ni vanua, 14-25. A ulumatua ni manumanu, 26-29. Ai sigana, 30-34.\n1A sa vosa vei Mosese ko Jiova, ka kaya, 2Mo kaya vei ira na Isireli, Kevaka sa dua na tamata sa bubului e na vuku ni ka sa sega ni daucaka, era na qai nei Jiova me vaka ko sa lewa me kedrai voli. 3Ia na ka ko na lewa me kenai voli ni tagane sa ruasagavulu na nona yabaki ka yacova sara na onosagavulu, ena limasagavulu na sikeli siliva, me vaka na sikeli ni tikina tabu: 4ia kevaka sa yalewa, mo qai lewa me tolusagavulu na sikeli na kenai voli. 5Ia kevaka sa lima ga na kena yabaki ka yacova sara na yabaki e ruasagavulu, mo qai lewa me ruasagavulu na sikeli me kenai voli ni tagane, ka tini na sikeli me kenai voli ni yalewa. 6Ia kevaka sa dua ga na nona vula ka yacova sara na yabaki e lima, mo qai lewa me lima na sikeli siliva me kenai voli ni tagane, ka tolu na sikeli siliva me kenai voli ni yalewa. 7Ia kevaka e tagane sa onosagavulu na nona yabaki se levu cake, mo qai lewa me tinikalima na sikeli na kenai voli; ka tini na sikeli me kenai voli ni yalewa. 8Ia kevaka sa dravudravua ko koya, ka sega ni rawata na ka ko sa lewa, me qai kau vua na bete, ka me lewa na kenai voli na bete; me vaka na ka sa rawata ko koya sa bubuluitaka, me lewa na kenai voli ko koya na bete.\n9Ia kevaka sa kau mai e dua na manumanu e yavai va, me sa cabori mei madrali vei Jiova, me tabu kecega oqo sa soli vei Jiova. 10Me kakua ni vakaisosomitaka ko koya, se kauta e dua tani, a ka vinaka mei sosomi ni ka ca, se na ka ca mei sosomi ni ka vinaka: ia kevaka sa mani vakaisosomitaka na manumanu e yavai va, ena qai tabu ruarua, na manumanu ko ya kei na kenai sosomi talega.\n11Ia kevaka sa manumanu sa sega ni savasava, ka sa sega ni dau kau maikina mei madrali vei Jiova, me qai vakaraitaka ko koya na manumanu e na mata ni bete: 12me qai lewa na kenai voli na bete, se sa vinaka se sa ca: na ka ko sa lewa kina na bete, ena vakabau. 13Ia kevaka sa via volia tale me nona tiko, me qai vakaikuritaki na ka ko sa lewa me kenai voli e na dua na tikina ni sa wase lima.\n14Ia ni sa vakatabuya na nona vale e dua na tamata me tabu me nei Jiova, me qai lewa na kenai voli na bete, se sa vinaka se sa ca: ia na ka sa lewa kina na bete, me sa vakabau. 15Ia kevaka sa via volia tale na vale me nona tiko ko koya ka vakatabuya, me qai vakaikuritaka nai lavo ko sa lewa me kenai voli e na dua na tikina ni sa wase lima: ena qai nona tiko.\n16Ia kevaka sa vakatabuya me nei Jiova e dua na tiki ni vanua sai taukei kina e dua na tamata, mo qai lewa na kenai voli me vaka na levu ni sila me kaburaki kina, e limasagavulu na sikeli siliva me sa kenai voli ni dua na omeri parile me kaburaki. 17Kevaka sa vakatabuya na nona tiki ni vanua e na yabaki ni jupeli, na nomu lewa kina ena vakabau. 18Ia kevaka sa oti na jupeli ni sa vakatabuya na nona tiki ni vanua, me qai wilika vua nai lavo ko koya na bete, me vaka na yabaki sa vo tiko me yacova na yabaki ni jupeli, ia me vakalailaitaki sobu na ka ko sa lewa me kenai voli. 19Ia kevaka sa via volia tale me nona tiko na tiki ni vanua ko koya ka vakatabuya, ena qai vakaikuritaka nai lavo ko sa lewa me kenai voli e na dua na tikina ni sa wase lima; ena qai vakataudeitaki vua. 20Ia kevaka sa sega ni via volia ko koya me nona tale na tiki ni vanua, se sa volitaka oti vua na tamata tani, ena qai sega ni rawa me voli tale me nona. 21Ia na tiki ni vanua, ni sa suka e na jupeli, ena tabu me nei Jiova, me vaka na tiki ni vanua sa vakatabui; ena taukena ga na bete.\n22Ia kevaka sa dua na tamata sa vakatabuya me nei Jiova e dua na tiki ni vanua sa volia ko koya, sa sega ni kenai taukei kina eliu ko koya; 23me wilika vua na kenai voli me yacova na yabaki ni jupeli ko koya na bete, me vaka ko sa lewa; me qai solia ko koya e na siga dina ko ya, na kenai voli ko sa lewa, me ka tabu me nei Jiova. 24E na yabaki ni jupeli ena suka na tiki ni vanua vua ka volitaka, io vei koya ka taukena eliu na vanua.\n25Ia nai voli ni ka kecega ko sa lewa, sa na vaka na sikeli ni tikina tabu: e ruasagavulu na kera me dua na sikeli.\n26Ia na ulumatua ni manumanu, sa ulumatua nei Jiova, me kakua na tamata me vakatabuya; se pulumokau, se sipi; sa nei Jiova. 27Ia kevaka sa manumanu sa sega ni savasava, me qai volia tale ko koya me vaka na ka ko sa lewa me kenai voli, ia me vakaikuritaka e na dua na tikina ni sa wase lima: ia kevaka sa sega ni voli tale, me na qai volitaki me vaka na ka ko sa lewa me kenai voli.\n28Ia me kakua ni volitaka se volia tale me nona e dua na tamata na ka sa vakatabui oti, se sa na vakatabuya ko koya, me nei Jiova, se tamata, se manumanu e yavai va, se tiki ni vanua sa taukena; na ka kecega sa vakatabui sa tabu sara me nei Jiova. 29Ko ira kece sa vakatabui, maivei ira na tamata, me kakua ni voli tale; ena vakamatei vakaidina.\n30Ia nai katini ni vuata kecega ni vanua, na sila ni vanua, se na vua ni kau, sa nei Jiova: sa tabu me nei Jiova. 31Ia kevaka sa dua na tamata sa via volia tale nai katini ni nona ka eso, me vakaikuritaka mada e na dua na kena wase ni sa wase lima. 32Ia na kenai katini ni qele ni pulumokau, se na qele ni sipi, io na ka kecega sa lako e ruku ni titoko, io na kenai katini, sa na tabu me nei Jiova. 33Me kakua ni digitaka na tamata na ka vinaka se na ka ca, ia me kakua ni vakaisosomitaka: ia kevaka sa vakaisosomitaka, ena qai tabu ruarua, na ka ko ya kei na kenai sosomi talega: me kakua ni voli tale me nona.\n34Oqo nai vakaro sa vakarota ko Jiova vei Mosese me tukuna vei ira na Isireli, e na ulu-ni-vanua ko Saineai.


Na noda kila na ka dina ena vakatau kina na bula kei na mate. Kena ivakaraitaki, ni o vakasamataka noda bula, o na sauma vakacava na taro qo: E dewa vakacava na tauvimate?\nA sega tu ni kilai na isaunitaro qori ena vica na udolu na yabaki sa sivi, e laurai tale ga nira mate e le vica vata na milioni ni takavi ira na matedewa. Ia toso na gauna era qai kila na saenitisi na kena isau. Era dikeva nira vakadewa tiko na tauvimate na manumanu somidi me vaka na germs, bacteria se virus. Era marautaka na itukutuku qori e vica vata na bilioni nira sa kila na sala mera taqomaki ira kina, bula balavu, ra bulabula tale ga.\nVakacava qori ga na taro e vinakati me saumi? Cava nomu rai me baleta na kilai ni ka dina? Vakasamataka mada e vica na taro qo:\nEna vakacava na bula ena veigauna se bera mai?\nE le vica vata na milioni era sa kila na isaunitaro qori, ra saga tale ga me vinaka nodra ivakatagedegede ni bula. Ena rawa ni yaga tale ga vei iko.\nO RAWA NI KILA NA KA DINA\nO na rairai vaqaqa, ‘Ena kilai vakacava na ka dina me baleta e dua na ka?’ Na cava sa qai dredre tiko ga kina me kilai na ka dina me baleta e levu na ka?\nLevu era sega ni nuitaka na matanitu, veika vakabisinisi se tabana ni itukutuku mera kila na ka dina. E dredre kina mera vakaduiduitaka rawa na itukutuku e dina, e vakatikina, lasutaki kei na kena e biu vaqaseqase me nanumi tu ni dina. Ni va qori na ituvaki, sa dau veiletitaki gona na itukutuku dina, se na kena yaga ena nodra bula.\nE ka ni sasaga toka, ia se rawa tiko ga ni saumi eso na taro bibi eda dau via kila. Ena sala cava? Muria ga na iwalewale o cakava e veisiga mo kila kina na isau ni nomu vakatataro.\nSAGA MO KILA NA KA DINA\nDe dua e nomu ivakarau mo kila na ka dina me baleta e dua na ka. Vakasamataki Jessica mada, e kaya: “E dau lako vakaca vei luvequ na pinati, ke dua mada ga na pinati lailai e kania e rawa sara ga ni vakaleqai koya.” E kauaitaka vakabibi o Jessica na kakana e volia vei luvena. E tomana: “Ni bera niu volia e dua na kakana, au na wilika e liu na ivakamacala e kabi toka ena kena pakete kei na so tale na kena itukutuku. Au na taro tale ga ina kabani e bulia, meu rawa ni vakadeitaka ni na sega ni lako vakaca vei luvequ. Au nuidei tale ga nira kaya eso ni kabani vinaka, e caka tale ga vakavinaka na kakana ratou bulia.”\nNa nomu via kila na ka dina ena rairai sega ni vaka sara na ka e cakava o Jessica. Ia o rawa ni vuli ena nona ivakaraitaki mo rawa ni kila eso na isaunitaro o vaqaqa tu:\nKila na itukutuku dina kece.\nVaqaqa e levu tale na kena itukutuku.\nVakadeitaka me nuitaki na yavu ni nomu itukutuku.\nEna rawa ni saumi kina e levu na taro bibi o dau vaqaqa. Ena sala cava?\nIVOLA VAKASAKITI NI KA DINA\nNa iwalewale e cakava o Jessica me dikeva kina na kakana e lako vakaca vei luvena, e vakayagataka tale ga qori me kila na ka dina vakaivolatabu. E kaya, “Au dau wilika vinaka na iVolatabu, vakadidike tale ga vakatitobu meu kila kina na ka dina.” Me vakataki Jessica, e vica vata tale na milioni era vulica ena iVolatabu na isaunitaro qo:\nEda mai bula tu vakacava e ke?\nCava e yaco nida mate?\nCava eda rarawa tiko kina?\nCava ena cakava na Kalou me vakaotia kina na rarawa kece?\nEna bula marau vakacava noda vuvale?\nO rawa ni kila na isau dina ni vica na taro qori kei na so tale ni o wilika na iVolatabu, vakadidike tale ga ena internet ena www.jw.org.\nEna saumi ena Vale ni Vakatawa qo na taro:\nIa ni bera qori, meda raica mada na vuna meda nuitaka kina na iVolatabu na ivurevure ni ka dina.\niMeli iMeli O Via Kila na ka Dina?


E Vakamacalataki ena iVolatabu e “Vitu na iValavala ca Bibi”?\nWILIKA ENA VOSA Afrikaans Albanian Amharic Arabic Arabic (Lebanon) Armenian Azerbaijani Azerbaijani (Cyrillic) Bislama Bulgarian Cebuano Chichewa Chinese (Shanghainese) Chinese (Sichuanese) Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitumbuka Croatian Czech Danish Dutch English Estonian Ewe Finnish Fon French Georgian German Greek Gun Haitian Creole Hausa Hebrew Hiligaynon Hindi Hindi (Roman) Hungarian Iloko Indonesian Italian Japanese Kazakh Kazakh (Arabic) Kiluba Kinyarwanda Kirghiz Kirundi Korean Lingala Lithuanian Luo Macedonian Malagasy Malay Malayalam Maltese Myanmar Norwegian Nzema Oromo Pangasinan Papiamento (Aruba) Papiamento (Curaçao) Polish Portuguese (Brazil) Portuguese (Portugal) Romanian Russian Sepedi Serbian (Cyrillic) Serbian (Roman) Setswana Shona Sinhala Slovak Slovenian Spanish Swahili Swedish Tagalog Tatar Telugu Thai Tigrinya Turkish Turkmen Ukrainian Umbundu Vietnamese Xhosa Yoruba Zulu vakaViti\nE Tiko e “Vitu na iValavala ca Bibi”?\nE sega ni vakamatatataka na iVolatabu ni tiko e “vitu na ivalavala ca bibi.” Ia e kaya na iVolatabu ni na sega vakabulai o koya e cakava tiko na ivalavala ca bibi. Kena ivakaraitaki, e vakaibalebaletaka na iVolatabu ni ivalavala ca bibi na veiyacovi tawadodonu, qaravi matakau, qaravi tevoro, cudru, kei na daumateni. Qori na “vua ni itovo vakayago. E tomana “o ira na cakava na ka kece qo era na sega ni rawata na Matanitu ni Kalou.”—Kalatia 5:19-21. *\nVakacava e cavuti ena iVolatabu e ‘vitu na ka e vakasisila vua na Turaga?\nIo. E kaya na Vosa Vakaibalebale 6:16 ni King James Version: “E ono na ka e cata na Turaga: io, e vitu e vakasisila vua.” Ia e sega ni okati kece kina na ivalavala ca e cavuti ena Vosa Vakaibalebale 6:17-19. E vakamacalataka ga eso na ka me vaka na kena vakasamataki, vosataki, kei na kena vakayacori lai vakavuna na ivalavala ca. *\nNa cava e vakaibalebaletaka na “ivalavala ca bibi”?\nEra vakadewataka eso na daunivakadewa na vosa qori ena 1 Joni 5:16. Kena ivakaraitaki, e kaya The New American Bible: “E tiko na ivalavala ca bibi.” E rawa tale ga ni vakadewataki na “ivalavala ca bibi me “ivalavala ca e vakavuna na mate.” Na cava na kedrau duidui na “ivalavala ca e vakavuna na mate” kei na “ivalavala ca e sega ni vakavuna na mate”?—1 Joni 5:16.\nE vakamatatataka na iVolatabu ni ivalavala ca kece e tini ina mate. Ia na yavu ni isoro i Jisu Karisito eda vakabulai kina ena ivalavala ca kei na mate. (Roma 5:12; 6:23) E sega ni bokoci ena isoro i Karisito na “ivalavala ca e vakavuna na mate.” O koya e cakava na ivalavala ca qori e nakita dei me cakava tiko ga, ena sega ni veisautaka na ivakarau ni nona rai se nona itovo. E vakatoka qori na iVolatabu me ivalavala ca ena “sega ni vosoti.”—Maciu 12:31; Luke 12:10.\nE yavutaki e vei na vitu na ivalavala ca bibi?\nE yavutaki na “vitu na ivalavala ca bibi” ena walu na ivakavuvuli. A tauyavutaka qori o Evagrius Ponticus ena ikava ni senitiuri G.V., na ka e cakava e uqeti John Cassian kei ira na monaki. E qai veisautaka na tui tabu o Gregory I ena ikaono ni senitiuri na walu na ivakavuvuli qori i Cassian me vitu na ivalavala ca bibi ni kadinala se na daunicioloji ni lotu Katolika. Kena ivakaraitaki me vaka na dokadoka, kocokoco, garogaro, vuvu, kana se gunu vakasivia, cudrucudru, kei na vucesa. E raica o Gregory ni qori sara ga na ivalavala ca bibi, qai vakavuna e levu tale na ivalavala ca.\n^ para. 1 E laurai ena Kalatia 5:19-21 e 15 na ivakaraitaki ni ivalavala ca bibi, ia e sega ni tukuni kece sara. E tukuni ena tikina e tarava na “veika va ya.” Kena ibalebale na yalomatua ena uqeti keda meda kila rawa na “veika va ya” e sega ni cavuti tiko ena tikina qori.\n^ para. 2 E vakabibitaki ena Vosa Vakaibalebale 6:16 na ivosavosa vakaIperiu ni vakaduiduitaki na ikarua ni naba kei na kena imatai. E basika vakalevu ena iVolatabu na ivosavosa va qori.—Jope 5:19; Vosa Vakaibalebale 30:15, 18, 21.\niMeli iMeli E Tiko e “Vitu na iValavala ca Bibi”?\nijwbq wase 114


Na Cava na Vuli iVolatabu? | FAQ\nWILIKA ENA VOSA Afrikaans Albanian American Sign Language Amharic Arabic Armenian Armenian (West) Assamese Azerbaijani Azerbaijani (Cyrillic) Baoule Bashkir Basque Bassa (Cameroon) Batak (Toba) Bengali Bicol Bislama Bosnian Boulou Brazilian Sign Language Bulgarian Cambodian Catalan Cebuano Chavacano Chichewa Chin (Hakha) Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chol Chuvash Cibemba Cinyanja Croatian Czech Damara Dangme Danish Digor Drehu Dutch Edo Efik English Esan Estonian Ewe Fante Faroese Finnish Fon French Ga Galician Garifuna Georgian German German Sign Language Gitonga Greek Greenlandic Guarani Gujarati Gun Haitian Creole Hausa Hebrew Hiligaynon Hindi Hungarian Hungarian Sign Language Iban Ibanag Icelandic Igbo Iloko Indonesian Isoko Italian Itsekiri Japanese Japanese Sign Language Kabiye Kabuverdianu Kabyle Kannada Karen (S'gaw) Kazakh Kazakh (Arabic) Kekchi Kikamba Kikaonde Kikongo Kikuyu Kiluba Kimbundu Kinyarwanda Kirghiz Kiribati Kirundi Kisi Kisonge Kongo Konkani (Roman) Korean Krio Kurdish Kurmanji (Caucasus) Kurdish Kurmanji (Cyrillic) Kwangali Kwanyama Lamba Latvian Lingala Lithuanian Low German Macedonian Malagasy Malay Malayalam Maltese Mam Mambwe-Lungu Mapudungun Marathi Mari Mauritian Creole Maya Mazatec (Huautla) Mende Mingrelian Mixe (North Central) Mongolian Moore Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndebele Ndebele (Zimbabwe) Ndonga Nepali Ngabere Ngangela Norwegian Nzema Oromo Ossetian Otomi (Mezquital Valley) Pangasinan Papiamento (Aruba) Papiamento (Curaçao) Persian Polish Portuguese (Brazil) Portuguese (Portugal) Punjabi Quechua (Ayacucho) Quechua (Bolivia) Quechua (Cuzco) Quichua (Imbabura) Rarotongan Romanian Romany (Macedonia) Cyrillic Russian Samoan Sango Sepedi Serbian (Cyrillic) Serbian (Roman) Sesotho (Lesotho) Setswana Shona Sidama Silozi Sinhala Slovak Slovenian Solomon Islands Pidgin Somali Spanish Spanish Sign Language Sunda Swahili Swahili (Congo) Swati Swedish Tagalog Tahitian Tajiki Tamil Tankarana Tarascan Tatar Telugu Tetun Dili Thai Tigrinya Tiv Tlapanec Tojolabal Tok Pisin Tongan Totonac Tsonga Turkish Turkmen Twi Tzeltal Tzotzil Uighur (Cyrillic) Ukrainian Umbundu Urdu Urhobo Uzbek Uzbek (Roman) Valencian Venda Vezo Vietnamese Wallisian Waray-Waray Welsh Xhosa Yoruba Zapotec (Isthmus) Zapotec (Lachiguiri) Zulu vakaViti\nNa Cava na Vuli iVolatabu?\nEra veisureti na iVakadinadina i Jiova ena vuli iVolatabu e saumi kina na taro me vaka:\nE kauaitaki au na Kalou?\nNa cava meu cakava me vinaka kina noqu vakawati?\nAu na kunea vakacava na marau?\nE vakamacalataki qo eso na taro dau tarogi wasoma me baleta na vuli iVolatabu.\nE caka vakacava na vuli iVolatabu? Keimami raica na ulutaga me vaka na “Kalou” se “vakamau” qai dikeva na tikinivolatabu e baleta na ulutaga qori. Ni vakatauvatani na veitikinivolatabu, keimami raica rawa kina na ka e tukuna na iVolatabu me baleta na ulutaga. Sala qori keimami laiva kina me vakamacalataki koya ga na iVolatabu.\nKeimami vakayagataka na ivola Na Cava Sara Mada e Kaya na iVolatabu? me vukea neimami vulica na iVolatabu. E vakamacalataka vakamatata na ivola qo na ka dina e tukuna na iVolatabu me baleta na Kalou, Jisu, kei na veika e se bera ni yaco.\nE vica na isau ni vuli iVolatabu? Na vuli e sega ni saumi, e sega tale ga ni saumi na ivola e vulici.\nE vakacava na balavu ni vuli? Eso era vakayagataka e dua na aua ena veimacawa mera vulica kina kei keimami na iVolatabu. Ia e rawa ni veiveisau na balavu ni vuli. E tuvanaki ga me veiganiti kei na gauna oni galala kina.\nVakacava keu sa vinakata meu vulica na iVolatabu? Ke o via vuli iVolatabu, ena sikovi iko yani e dua na iVakadinadina i Jiova ena gauna kei na vanua e veiganiti. Ena vakamacalataki ena vica ga na miniti na iwalewale ni vuli. Ke o taleitaka, e rawa ni tomani na vuli.\nKeu vulica na iVolatabu, sa kena ibalebale ya niu sa na dua na iVakadinadina i Jiova? Sega. Keimami taleitaka na iVakadinadina i Jiova me keimami vakavulici kemuni ena iVolatabu, ia keimami sega ga ni veivakasaurarataki moni lewe ni neimami lotu. Keimami vakamacalataka ena veidokai na ka e tukuna na iVolatabu ni keimami kila ni vakatau vua na tamata yadua na ka e vakabauta.—1 Pita 3:15.\nKerea Mo Vuli kei Ira na iVakadinadina i Jiova\nVeivosakitaka na ulutaga vakaivolatabu kei ira na iVakadinadina i Jiova, se vulica wale na iVolatabu.\niMeli iMeli Na Cava na Vuli iVolatabu?\niVukevuke me Kilai Vinaka Kina na iVolatabu